Pila, pila, pila, patata tortilla — Gaztezulo\nPila, pila, pila, patata tortilla\nPila, pila, pila, patata tortilla Pirritx, Porrotx eta Marimototsek argi uzten dute euskal kantutegiko ikur bilakatu den “Maite Zaitut” abestian patata tortillari diogun maitasuna: “Maite zaitut, maite, maite zaitut, pila, pila, pila, patata tortilla”. https://www.gaztezulo.eus/albisteak/pila-pila-pila-patata-tortilla https://www.gaztezulo.eus/albisteak/pila-pila-pila-patata-tortilla/@@download/image/SUKALDE_KONTUAK.jpg\nPirritx, Porrotx eta Marimototsek argi uzten dute euskal kantutegiko ikur bilakatu den “Maite Zaitut” abestian patata tortillari diogun maitasuna: “Maite zaitut, maite, maite zaitut, pila, pila, pila, patata tortilla”.\nEuskaldunok maite dugu patata tortilla, nahiz eta sekula santan argituko ez den eztabaida egon airean, patata tortilla tipula gabe edo tipularekin? Gustuak, gustu, gure tabernetako pintxoen artean pata tortillarik ez dutenak gutxi egongo dira, eta gure hamaiketako ezinbesteko osagai bilakatu dira… Tira, hamaiketako edo gosari, niretzako ez baitago kafesne eta patata tortilla pintxoa baino gosari hoberik. Nik probatu ditudan tortillarik onenak datoz jarraian, baina animatu zuen proposamenak bidaltzera eta osatu dezagun guztion artean Euskal Herriko patata tortillen gida.\nGalder Izagirrek behin esan zidan: “Taberna baten hiruko perfektua izango litzateke kafe ona, patata tortilla goxoa eta garagardo sorta bikaina, horiek osagarritzat edozein tabernak izango luke arrakasta gure inguruan, baina, zoritxarrez ez dugu oraindik horrelakorik topatu, baten bat ezagutzen baduzue abisatu iezaguzue, mesedez!” Nik arrazoia ematen diot eta hirutik batekin geratu beharko banu, hori patata tortilla litzateke. Zenbatetan gertatu ote zaidan taberna batera joan eta kafe edo garagardo on bat hartu ondoren, tortilla halamoduzkoa zelako triste ateratzea.\nNi maitemindu ninduen lehen patata tortilla Donostiako Intxaurrondo auzoan dagoen Azkena Tabernakoa izan zen. Nire bizitzan zehar asko izan dira jan eta dastatutako tortillak, baina oraindik, hau da nire gustukoena. Patata xehe-xehe egiten dute, ore moduko baten antzekoa da eta, batzuetan osagaiak gehitzen dizkiote, york eta gazta, bakailaoa edo barazkiak, eta beti dago ona. Bertatik ez oso urruti, Eder Kafetegikoa ere azpimarratzekoa da, askotan joan naiz bertara kafesne goxo batekin batera tortilla pintxo bat gosaltzera.\nEz da patata tortilla bat, hori baino sinpleagoa, tortilla frantsesa ogi eta ogi artean jarrita, mokadutxo bat, urdaiazpiko xerra batekin lagunduta. Niretzako, sinpletasunaren bikaintasuna. Hain sinplea dirudien horrek, oso zoriontsu egiten nau, ez baita erraza hain gutxirekin, hainbeste sentsazio sortzea. Maitemindua nauka Gorriti Tabernako tortilla frantsesa eta urdaiazpiko ogitarteko txikiekin.\nKikarakada Proiektuan murgildu ginenean bileretarako lekuek ezaugarri bat bete behar zuten derrigor: patata tortilla ona izatea. Gure lehen bilgune izan zen Donostiako Aiete auzoko Kikara tabernan askotan bildu gara bere tortillak merezi duelako. Hori bai, kontuz, astean zehar joan zaitezte dastatzera, asteburuetan aldatu egiten baita zerbitzaria eta ez baitago hain ona. Baina, horretaz gain, asko gozatu dugu Miramonen dagoen Bizi-ko tortillarekin, begietatik ez da ondo sartzen,behin egiak esaten hasita, baina zaporez onenetarikoa dudarik gabe; eta, baita Egiako La Tabernako tortilla pintxoa ere.\nDonostiarekin amaitzeko, ezin aipatu gabe utzi Gros auzoko bi tortilla entzutetsuenak: Zabaleta tabernakoak mugak hautsi ditu eta jende askoren iritziz hiriko onena da, baina nik Bergara Tabernako antxoa tortilla sartuko dut zerrendan. Bai, badakit ez dela patata tortilla, baina luxu bat da ahoan.\nDonostiatik kanpo ere ibili naiz tortilla onen bila, ez pentsa, eta batzuk topatu ditut; nahiz eta ziur nagoen beste asko geratzen zaizkidala oraindik ezagutzeko. Hernanin, Rufino Taberna, nire 2020ko gastronomia ezustekorik handienetarikoa, leku majikoa. tortilla dastatzeko gerturatu nintzen lehen aldiz, arrebak gomendatuta, eta lehen mokadutik sartu zen zuzenean tortilla onenen zerrendako goiko postuetara. Alta, bere sukaldetik ateratzen diren gainontzeko kutixiak ere badute maila eta oso altua gainera.\nTolosan amaituko dut nire ibilbidea. Bertako bi tortille maiteminduta naukate. Batetik Xare tabernakoa, krematsua, zaporetsua eta bestetik, Ama Tabernako Javi eta Gorkari esker ezagutu nuena. Eta bai, zerrenda honetan ere tokia du Ama Tabernako tortillak, tamainaz txiki, baina zaporez erraldoi, egiten duten guztia bezala. Izan ere, zer egiten dute txarra bertan? Gainera, boilurra botatzen diote gainetik eta horrekin tortillak beste galaxia batera jauzi egiten du. On egin!


2016ko azaroaren 28a, astelehena\n2016ko azaroaren 14an Alkateak hartutako erabakia\nAurreko legegintzaldian onartu zen Errenteria 2025 Plan Estrategikoa, eta hori garatzeko tresna gisa 2015-2019 Legegintzaldi Plana prestatu da, gobernu-taldeak horren bitartez antolatuz agintaldiko lau urteetarako ekintza politikoa, xede izanik herritarrek nahiz erakundeak bat egitea helburu orokorrarekin.\nHelburuak lortzea xede duen plangintza hori garatu eta aurreratu behar da eta legegintzaldiko Kudeaketa Planean eta udal-aurrekontuan islatu.\nHalaber, legeetan egindako azken aldaketen ondorioz, ahalegin berezia egin behar da prozedurak modernizatu eta sinplifikatzeko; ahalik eta gardentasun handienarekin funtzionatzeko eta zerbitzu publikoak kalitate-estandarren baitan emateko.\nGure erakundearen egungo antolamenduaren eta funtzionamenduaren inguruan hausnartu dugu eta ateratako ondorioa izan da erakunde eraginkor eta efizienteagoa izango bagara kudeatzeko modua aldatu behar dugula.\nUdalaren osaera organikoa berritu behar dugu, antolamendua sinplifikatzeko eta sail/azpisailen arteko koordinazioa hobetzeko.\nHausnartze horren baitan, Alkatetzak derrigorrezkotzat jo du politikoek eta teknikariek osatutako zuzendaritza organo bat izatea; organo horren zereginak izango dira koordinazio-lanak egitea eta sail/ azpisailen eta teknikarien arteko elkarlana sustatzea, gai eta kontu zehatzagoak aztertzeko beste funtzio espezifikoez gain. Hala ere, koordinazio-taldeak sortu beharko dira.\nHoriek horrela, eta kontuan hartuta Alkatetzak eskumen hauek dituela: Udal-gobernua eta udal-administrazioa zuzentzea, apirilaren 2ko 7/1985 Legeak, Toki-araubidearen oinarriak arautzen dituenak, 21.1.a) artikuluan xedatutakoaren arabera; antolaketa izaerako dekretu eta jarraibideak emateko ahalmena 2/2016 Legea, apirilaren 7koa, Euskadiko Toki Erakundeei buruzkoaren 25.7 artikuluan eta lehenengo xedapen gehigarriaren 1.c) atalean xedatutakoaren arabera eta Udalaren zerbitzu administratiboak egituratzea eta antolatzea, azaroaren 28ko 2.568/1986 Errege Dekretuak, Udal Korporazioen Antolamendu, Funtzionamendu eta Araubide Juridikoaren Erregelamendua onartzen duenak, laugarren xedapen gehigarrian dioenaren arabera,\nLehenengo. Udal antolaketa-egitura barruan, «Zuzendaritza Taldea» izeneko kide anitzeko organo osagarria sortzea.\nBigarren. Honako kideek osatuko dute aipatutako organoa:\n— Alkatea: Julen Mendoza Pérez.\n— Tokiko Gobernu Batzordeko bi kide: Jaione Karrikiri Garaño eta Ion Collar Rioseco.\n— Idazkaria nagusia: Nagore Sarasola Otermin.\n— Kontu-hartzailea: Mari Jose Sánchez Plaza.\n— Informazio gizartea eta herritarren partehartze arduraduna: Begoña Bueno Barranco.\n— Hirigintzako aholkulari juridikoa: Vicente Castiella Castiella.\n— Arkitektoa: Xabier Agirre Ugarte.\n— Kirol arduraduna: Luis Peña Suarez.\n— Gizarte zerbitzuetako zuzendaria: Leire Sein Arbelaitz.\nHirugarren. Hauek izango dira Zuzendaritza Taldearen funtzioak: Udaleko administrazio-kudeaketa planifikatzea, koordinatzea, aholkatzea, kontsultatzea, proposatzea, informatzea eta ebaluatzea, baina ez du erabakiak hartzeko eskumenik izango ezta beste udal organoek eskuordetuta ere.\nZehazki, funtzio espezifiko hauek finkatzen dira:\n— Udal sail/azpisailetako gaien ohiko kudeaketa aztertzea.\n— Sail/azpisail batzuei komunak zaizkien gaiak koordinatzea.\n— Alkatetzari aholkuak ematea berezko dituen eskumenak erabiltzean, zinegotzi ordezkariei eta Tokiko Gobernu Batzordeari dagokion aholkularitzaren kalterik gabe.\n— Lortu nahi diren helburuen izaera eta maila zehazteari buruz Alkatetza informatzea eta proposamenak egitea; halaber, helburuen lorpen-maila kontrolatzeko lanetan laguntzea.\n— Zeharkako prozesuetan aldaketa bultzatzea eta bideratzea.\n— Alkatetzak egoki iritzitako bestelako gai orokorretan laguntzea.\nBosgarren. Organoak berak finkatuko ditu bileren araubidea eta funtzionatzeko beste alderdi batzuk Ordezko gisa, toki-araubidearen legerian eta Sektore Publikoko Araubidea arautzen duen 40/2015 Legean, urriaren 1ekoan, aurreikusitako kide anitzeko organoen funtzionamendu-erregimena aplikatuko da.\nSeigarren. Dekretu hau Udalbatzarrari jakinaraztea, hark egiten duen lehenengo osoko bilkuran eta Gipuzkoako Aldizkari Ofizialean argitaratzea.\nErrenteria, 2016ko azaroaren 23a.—Jaione Karrikiri Garaño, alkateordea. (8158)


Covid-19 koronabirusa: positiboak Euskadin, 2021eko abuztuaren 21ean\nEuskadin 604 kasu berri atzeman dituzte, eta positibotasun-tasa % 9,2ra jaitsi da\nEAEko ospitaleetako egoerari dagokionez, 44 pertsona ospitaleratu behar izan zituzten atzo gela arruntetan (aurreko balantzean baino bi gutxiago), eta zainketa intentsiboetako unitateetan 73 gaixo daude covid-19arekin (lau gutxiago).\nOsasun arloko langile bat, koronabirusaren aurkako txertoa prestatzen. Artxiboko argazkia: EFE\nEuskadiko 12 urtetik gorako herritarren % 75ek txertaketa pauta osoa jaso dute jada\nHiru lagun hil dira covid-19a zutela Hego Euskal Herriko egoitzetan, eta 17 positiboko agerraldia atzeman dute\nHildako bat eta 155 positibo berri Nafarroan\nCovid-19an positibo eman duten 604 kasu berri atzeman dituzte Euskal Autonomia Erkidegoan (EAE) azken orduetan; hau da, aurreko egunean baino 15 gutxiago, Eusko Jaurlaritzako Osasun Sailak larunbat honetan jakitera eman duenez.\nDatuak lurraldez lurralde aztertuta, azken orduetan 341 positibo zenbatu dituzte Bizkaian (atzo baino 16 kasu gehiago), 148 Gipuzkoan (23 gutxiago) eta 104 Araban (sei gutxiago). Gainera, beste autonomia erkidegoetan bizi diren 11 pertsonak ere positibo eman dute, kutsatu ondoren.\nIldo horretatik, positibotasun-tasak behera egiten jarraitzen du Euskadin, eta une honetan % 9,2an dago (aurreko egunean % 11,2an zegoen). Atzo, gaitza atzemateko 6.561 test diagnostiko egin zituzten, hau da, aurreko egunean baino 1.010 gehiago.\nBestalde, Nafarroan hautemandako koronabirus kasuek gora egin dute azkenengo orduetan. Covid-19ak jotako 155 kutsatu atzeman dituzte, eta 89 urteko hildako bat. Aurreko egunean baino 18 positibo gehiago dira; ostegunean 137 kasu baieztatu zituzten, eta hildako bi.\nHorrela, azken asteko beheranzko joera eten da behin-behinean: ostegunean 137 kasu baieztatu zituzten, 147 asteazkenean, 152 asteartean eta 151 astelehenean. Hala ere, azken 14 egunetako intzidentzia metatuak beheranzko joerari eutsi dio, eta 100.000 biztanleko 388 kasutan kokatu da ostiralean, Osasun Ministerioaren arabera.\nAtzoko egunean zehar, 7 lagun ospitaleratu zituzten, horietako 4 ZIUn. Dagoeneko 1.213 hildako utzi ditu pandemiak Foru Erkidegoan.


HABE IKASBIL: Dena zekien gizona\nEgilea: Daniel Sanz\nNeurri batean, belaunaldi baten kronika da, 80ko hamarkadan Iruñean nerabezaroa bizi izan zutenena, hain zuzen ere. Agian horregatik aipatzen dira, besteak beste, nerabe horiek drogarekin bizi izandako kontuak. Baina beste gai batzuk ere jorratzen dira: guraso eta seme-alaben arteko harremanak, sexua, musika, euskara, frankismoa, katolizismoa, heriotza…\nHamaika telebistako bideo honetan (28:44-38:24) egileak berak liburuari buruzko xehetasun gehiago azaltzen ditu.\nNik, txiki-txikitatik bitxia eta alferra izan naizen honek, Imanol Altuna Lasa dut izena, eta hemen duzue nire historia.\nNire aita Astorga ondoko herri batekoa zen, edo berari gustatzen zitzaion bezala, "Asturica Augustakoa". Ama Elizondokoa, odolezko baztandarra. Ni, berriz, Iruñean sortutakoa naiz.


Eskuin belauneko lesioa osatu ezinean dabilela ikusirik, ziklismoa uzteko erabakia hartu du Julen Umerezek. Hiru aste pasa dira sendagilearen gomendioz erabakia hartu zuenetik eta oraindik, erabat atsekabetuta agertu zen atzo Oñati Irratiko kirolen txokoan. Eta hein handi batean normala da. Bi ebakuntza eta ondorengo errekuperazio prozesu luzeak igaro ostean, afizionatu mailako hirugarren urteaz minik gabe gozatzea amesten baitzuen Ampokoak. Baina ez da posible izango. Bada, errendimenduko kirola utzi, eta aurrerantzean, beste era batera gozatu beharko du bere pasio izan den bizikletaz.\n21 urte bete berritan, bere kirol ibilbideko erabaki gogorrena hartu behar izan du Julen Umerez oñatiarrak. Hiru urteko borroka luze eta amaigabe baten ostean, eskuin belauneko arazoak desagertzen ez direla ikusita, errendimenduko kirola alde batetara utzi behar izan baitu. Eta erabakia ez da batere erraza izan. Ampokoaren iritziz, txirrindularitza bere bizitzako zati oso garrantzitsu bat baitzen: «9 urte egin ditut bizikleta gainean eta kirol honek, bizitza estilo bat markatu dit».\n2015a izan zen Umerezen kirol ibilbieko urterik onena. Jubeniletako azken denboraldian, bere mailako Gipuzkoako ziklista onenaren saria jaso zuen. Garaipen bakarra lortuta, baina lasterketa guztietan aurrean ibilita, Ampo taldera pasa zen. Baina afizionatu mailara igaro zenetik, amaierarik gabeko gurutzebide batean sartuta egon da. Eskuin belaunak bi ebaketa gainditu behar izan ditu eta pasaden urte amaieran arazoak berriz ere agertu zirela ikusirik, ez zaio besterik gelditu. «Kolpe gogorra izan da niretzat, baina osasuna, txirrindularitzaren gainetik dago. Momentu txarrak pasako ditut, baina ziklismoak eman dizkidan lagunekin gelditzen naiz» zioen.\nAnimo mezuekin hunkituta\nOñati Irratiko emanaldiko gonbidatuetako bat izan zen Ampokoa, atzo eguerdian. Ia ordu erdi iraun zuen elkarrizketan, erabat hunkituta agertu zen. Lesioaren nondik norakoak azaltzeaz gain, bere kirol ibilbideko errepaso sakon bat ere egin baitzuten.\nHala ere, elkarrizketako unerik berezienak, amaieran iritsi ziren. Egun, bere taldekide eta Markel Irizarren animo mezuak entzun zituenean, erabat hustu baitzen Oñatikoa. Momentu zail hauetan bere alboan izan diren guztiei eskerrak emanez agurtu zen Umerez.\nOndorengo podcastean entzun dezakezue elkarrizketa:


Behin batez bazen errege bat, asko munduan dien bezala. Bazituen hiru seme. Egun batez xurnal baten irakurtzen hari zelarik, atzematen du badela ur bat, gaztetzeko dena. Eta hasten da irriz. Eta seme zaharrenak galdetzen dio:\n—Zer duzu aita?\n—Atzeman diat berri drole bat.\n—Zer da aita?\n—Ur bat badela hainitz urrun, gizon zahar guziak gaztetzen dituena, bainan hainitz urrun.\n—Ebien, aita, ni ganen naiz zuretzat bila.\n—Ez, ene seme. Sobra urrun da.\nEta partitzen da. Bainan ez zen fitsik ageri eta aita arras xangritzen hari zen. Bigarren semeak erraten dio:\n—Aita, ni behar naiz partitu.\nEta partitzen da diru puska batekin. Lehenbiziko hiriratu denean atzematen du bere anaia zaharrena eta erraten dio:\n—Zer hari haiz hemen? Ez dakik zer hitzeman diokan hire aitari?\n—Eman dauztan diru guziak enplegatuak ditiat.\nEta biak hari ziren zituzten diruen xahutzen eta gero fitsik ez zuten.\nHasten die gizon behar batzu bezala lanian. Bainan guazin gure erregerenganat. Seme gaztenak erraten dio:\n—Aita! Bertze anaiek ez dute fitsik egin. Bainan nik eginen dut. Utz nazazu partitzerat.\nEta partitzen da diru puxka batekin eta bidian dohalarik atzematen du emazteki zahar bat eta galdetzen dio:\n—Norat zoazi jaun gaztea?\n—Botolla bat uren bilha.\n—Baduzu oihan hortan alimalez leher.\n—Nola behar naiz pasatu?\n—Zuazi hamar orenetan.\nEta pasatzen da alimale guziak lo zielarik. Eta ez zakien gero zer egin. Atzematen du bertze emazteki zahar bat eta galdetzen dio hari:\n—Ikhusi duzu hulako erregeren bi seme?\n—Bai ikhusi ditut. Hordi banda bat hartua dute. Utz atzu hek bere gisan.\nBainan erraten dio:\n—Ene anaiak ditut.\nEta galdetzen dio:\n—Aditu baitut hulako tokitan badela zahar guzien gaztetzeko ura.\n—Hartarik botolla bat behar dut ereman aitarentzat.\n—Ene haurra aski duzu hurrupa bat zure aitaren hogoi urtetarat turnatzeko.\n—Zuazi gauerditik oren batean. Xato eder bat bada. Han atzemanen dituzu guziak lo, andre bat leiho baten onduan dagoela lo eta alimale suerte guziak lo. Bainan handik atera zaite kusi kusian. Utz atzu guziak. Han izanen da xori bat kantari ederrena, zaldi bat irrintzinari ederra. Bainan bego guziak bere tokietan.\nPartitzen da jaun gazte hori eta atzematen ditu alimale guziak lo, andre hura lo. Eta gero hartzen du ura. Bainan oraino ez zen kontent. Ebasten ditu xori eder hura eta zaldi eder hura. Eta partitzen da bere etxerat.\nAtzematen du oihaneko alimale guziak atzarriak eta bazagoen triste, ez jakin zer egin.\nHeldu zaio emazteki zahar hura eta erraten dio:\n—Malurusa! Zertako hartu dituk horiek guziak. Nik ez hinduan erran bertze fitsik ez ukhitzeko ura baizik?\n—Orai har zak zigor bat, eta emok oihanian sartzean harekin zarteko bat lurrari. Alimale guziak loak hartuko dituk. Bainan hire anaiak hulako tokitan dituk. Ez zatekela hekier beira. Utz azik bere gisan.\nPartitzen da mutiko hoi. Oihanean sartzian ikhusten ditu alimale guziak hari beira. Eta ematen dio zigorrarekin zarteko bat lurrari. Eta loak hartzen ditu alimale guziak. Eta pasatzen da. Eta badoha bidian arras alegera, xoria kantuz, zaldia irrintzinaka, eta bere ura sakelan.\nAtzematen ditu bere anaiak. Estonitzen dire. Besarkatzen ditu eta erraten diote:\n—Guazen etxerat. Zer hari zarete hemen? Zatozte etxerat.\nEta erresponditzen diote:\n—Ez dugu dirurik eta ez gara izatu aitari hitzeman gindion uraren bilha.\n—Higual duk. Nik badiat eta ganen gaituk denak elkharrekin etxerat.\nEta partitzen die. Eta erreka batian zohatzilarik botatzen dute putzu batetarat eta han zagoen tristerik. Eta bi anaia zaharrenak partitzen die, bainan zaldia orduan ixil, xoria triste. Etxian sartzen die eta zaldiak ez ez irrintzinarik eta xoriak ez ez kanturik. Eta aitari eman dute ura edaterat, bainan lehen bezala bethi; triste eta zahar. Ez, ez, batere gaztetu gabe.\nGuazan orai gure anaia gaztenarenganat. Bere ziloan tristerik zagoelarik, ez jan, ez edan, arras bentzutua zen. Eta agertzen zaio bere emazteki zahar hura eta erraten dio:\n—Zer hari haiz hor?\n—Hemen naiz ene anaiek botatua putzurat.\n—A! Malurusa! Nik ez hinduan erran uzteko hire anaiak bere gisa?\n—Othoi lagun nazazu hemen goiti atheratzen!\n—Nundik? Ez diat posible. Ez duk ikhusten? Zahartu nauk, ezindu nauk. Bainan egorriko haut axeri bat. Eta haren buztanetik lotuko haiz.\nEta lotzen da eta atheratzen da. Partitu zen bere etxerat. Hura etxean sartziarekin hasten da zaldia irrintzinaka, xoria kantuz errepikaz eta aita estonitzen da eta ematen dio bere ura edatera aitari. Bazituen haren aitak ehun eta laur urte eta harek ura ematiarekin ethortzen da errege hura hogoi urtetan.


ikasbil.eus: Dokuteka: Izan zaitez odol-emaile!\nIzan zaitez odol-emaile!\nGaur, ekainak 14, Odol-emaileen Eguna da. 2004an jarri zuen abian Osasunaren Mundu Erakundeak odol-emaileen eta odol-emateen kopurua handitzeko. Kopurua garrantzizkoa da bai, baina hori ez da nahikoa. Odol hori egoera onean jaso behar du hartzaileak. Beraz, biak dira aintzat hartzekoak: kalitatea eta kantitatea.\nBaina batzuetan odol asko galtzen dugu, istripu larri bat izan dugulako, ebakuntza garrantzizko bat... Pertsona baten bizitzan horrelako ebakuntza eta istripuak oso une jakinetan gertatzen dira. Zerbait puntuala izan daiteke.\nHain puntuala ez dena da, urtero errepikatzen baita, oporretan odol gehiago behar izatea, besteak beste, auto-istripuak handitzen direlako.\nBenetan handitu dena bizi-itxaropena da. Gero eta gehiago bizi gara, eta hori ondo dago berez, baina zenbat eta zaharrago, orduan eta bisita gehiago erietxera. Horixe du zahartzeak. Eta azken urteotako odol-premia handitu duen faktore nagusi bihurtu da.\nEgunean 400 odol-zorro\nAdibidez, Galdakaon dagoen Transfusio eta Giza Ehunen Euskal Zentroak egunean 400 odol-zorro behar ditu Euskal Autonomia Erkidegoko erietxeetako odol-beharrak asetzeko. Eta iritsi ezinda dabiltza. Osakidetzaren zentro hau –Iruñean badu antzeko eraikin bat Nafarroako Gobernuak– 2011an jarri zen abian, garai bateko Odol Bankuen funtzioa betez eta hobetuz. Bizkaiko eraikin honetan EAEn biltzen den odol-emaile guztien odola analizatzen da. Eta, erietxeetara bidali aurretik, lau osagaiak bereizten dituzte: globulu zuriak, gorriak, plaketak eta plasma. Plasma izoztu egin daiteke, baina globulu gorriek, adibidez, 42 eguneko iraungitze-data dute, eta plaketek 5 egunekoa.\nGlobulu gorriak traumatologian eta transplanteetan erabiltzen dira, adibidez. Eta plaketa guztiak onkologikoetan. Hortik atera kontuak zenbat odol-emaile eta odol-emate beharko diren. Pertsona bati odola ateratzen diotenean, beste hiruri laguntzeko adina kopurua da hori: batzuek globulu zuriak beharko dituzte, beste batzuek plasma… Osagai bat nahiz bestea behar izan, argi dago odol asko behar dela. Baina bada berri on bat:\nOsasuntsu dagoen ia edonor izan daiteke odol-emaile\nHori hala da. Egia da batzuek ezingo dutela odolik eman, adibidez, hies gaitza dutenek, edo ezezagunekin sexu-harremanak babesik gabe izateko joera dutenek, batzuk aipatze aldera. Beste batzuek, aldiz, hilabete batzuk itxaron beharko dute odola eman aurretik. Esaterako, haurdun daudenek edo tatuaje edo piercing bat jarri berri dutenek. Baina pertsona osasuntsu batek, printzipioz, odola emateko bi baldintza nagusi bete behar ditu, 18 eta 65 urte bitartean izatea eta 50 kilo baino gehiago pisatzea.\nEta odol-emaile izatea erabakitzen baduzu, tentsioa hartuko dizute eta odola aterako dizute, besteak beste, ze odol-mota duzun eta anemiarik duzun jakiteko; eta inprimaki bat ere bete beharko duzu, eta sinatu. Inprimaki horretan zure datu pertsonalak jarri beharko dituzu, eta bai/ez erantzun daitekeen galdetegi bat irakurri: 40 galdera inguru. Galdetegi horrek bermatu nahi du zu eta zure bizitza-ohiturak egokiak direla zu odol-emaile bihurtzeko eta odola ematea ez dela zeuretzat arriskutsu. Eta azkenean odola ematen uzten badizute, ez duzu dirurik jasoko, baina bai lagun hurkoari laguntzearen poza. Aste honetan, Odol-emaileen Egunaren harira toki askotan jarri dituzte odola emateko guneak, adibidez bat aipatzearren, Angelun ekainaren 14tik 17ra. Beste toki batzuetan, Bilbon esaterako, odol-emaile beteranoak omenduko dituzte. Badago aukera franko odol-emaile izateko edo odol-emaileak txalotzeko. Animatuko al zara?\nOdola emanez bizitzak salbatu\nOdol-emaile asko, baina hezur-muinarenak, gutxi\nOdol-emaile gazteak behar dira


Christine (eleberria) - Wikipedia, entziklopedia askea.\n1983ko apirilaren 29an\nChristine Stephen King estatubatuar idazlearen beldurrezko eleberri bat da. 1983ko apirilaren 29an Viking Press argitaletxeak argitaratu zen.\nArnold Cunningham, ezizenez Arnie, institutuko xake elkarteko kidea den nerabe oso lotsati eta ikaslea da. Bere aknea eta betaurreko handien ondorioz beste ikasle batzuen txantxen eta umilazioen jomuga da. Arnieren lagunminena Dennis da, institutuko amerikar futboleko taldean jokatzen duenez gainontzeko ikasleen artean oso ongi ikusia dago.\nEgun batez, Arniek Christine deritzon 1958ko Plymouth modeloko auto bat ikusiko du, gasolina merkeagoa eta rock and rolla puri-purian zegoen garaiko autoa. Arnie autoa nola edo hala erosteko prest dago. Eta horrelaxe egingo du. Baina autoa zaharberritzeko lan neketsuan dabilela, autoak berezko bizia duela jabetuko da. Edota bere irudipena ote da? Dennisek azkeneko hau pentsatzen du, baina Libertyville herriko kale eta etorbideetan barna jendea hila agertzen hasiko da, gainera autoak Arnierengan eragin oso kaltegarria ere baduela dirudi, mutil gaztean mundutik isolatu eta autoarekin guztiz obsesionatzeraino. Eta azkenean Dennisek errealitate beldurgarriari uko ezingo dion unea iritsiko da: Christine bizirik dago...\nChristine (1983ko filma): 1983an John Carpenterrek zuzendu eta Keith Gordon, John Stockwell, Alexandra Paul, Robert Prosky eta Harry Dean Stanton aktoreek antzeztutako filma bat da.


Leulinghem - Wikipedia, entziklopedia askea.\nAlain CLABAUT (2014-2020)\n50° 44′ 06″ N, 2° 09′ 51″ E / 50.735°N,2.1642°E / 50.735; 2.1642Koordenatuak: 50° 44′ 06″ N, 2° 09′ 51″ E / 50.735°N,2.1642°E / 50.735; 2.1642\nZudausques, Quelmes, Setques, Tatinghem eta Wisques\nLeulinghem Frantziako udalerria da, Pas-de-Calais departamenduan dagoena, Hauts-de-France eskualdean. 2013an 219 biztanle zituen.\n2007an Leulinghem udalerrian erroldatutako biztanleak 219 ziren. Familiak 76 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 12 seme-alabarik gabeko familiak ziren, 40 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 80 etxebizitza zeuden, 76 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. Etxebizitza guzti hauek 80etxeak ziren. 76 etxebizitza nagusietatik 56 bere jabearen bizilekua ziren, 19 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 10 etxek lau zituzten eta 60 etxek bost zituzten. 62 etxek euren parking plaza propioa zuten azpian. 32 etxetan ibilgailu bat zegoen eta 41 etxetan bat baino gehiago zituzten.\nLeulinghem udalerriko biztanleria-piramidea 2009an .\n2007an lan egiteko adina zuten pertsonak 156 ziren, horien artean 112 aktiboak ziren eta 44 inaktiboak ziren. 112 pertsona aktiboetatik 103 lanean zeuden (61 gizon eta 42 emakume) eta 9 langabezian zeuden (5 gizon eta 4 emakume). 44 pertsona inaktiboetatik 6 erretiraturik zeuden, 22 ikasten zeuden eta 16 "bestelako inaktibo" gisa sailkaturik zeuden.\n2009an Leulinghem udalerrian 79 unitate fiskal zeuden, 221 pertsonek osaturik. Pertsona bakoitzeko diru-sarrera fiskalaren mediana urteko 17.464 euro zen.\n2007an zeuden 4 komertzioetatik, 2 eraikuntza enpresak ziren, 1 informazio eta komunikazio enpresa zen eta 1 zerbitzu enpresa zen.\n2000. urtean Leulinghem udalerrian 5 nekazaritza-ustiategi zeuden, 460 hektarea erabiltzen.\nBNF: 15268945t (data)\nOrriaren azken aldaketa: 9 iraila 2020, 20:24.


Helburu zehatza - Zalantzarik gabe, hazkundearekin eta lidergo zoragarriarekin konpainia saria merezi duen pertsona izango da. ExactTarget-en sistemako piezak daude, fisikaren legeak posta elektronikoak mezu elektronikoak nola bidali eta bidali ditzaketen jakiteko. ExactTarget-en lan egin nuen 2 urte eta erdi maite nituen!\nAstelehenean, bertan gelditu eta berriketan aritzeko plazera izan nuen Scott Dorsey, ExactTarget-eko presidentea, eta sekula alde egingo ez banu bezala zen. Bizia, baikorra eta beti irribarrez zegoen. Ni ikusteko denbora atera zuela, lagun eta tutore ona izan denaren erakusgarri da.\nPatronpath-en nuen postu berriarekin, ExactTarget-ekin nahiko lan egiten jarraitzen dut. Behin gure bezero batekin erabat osatuta gaudela, ExactTarget-en Enterprise kontu handiena martxan jarriko dugu. Kontu horretarako, ExactTarget-ek txosten pertsonalizatua egin zuen guretzat, lurraldeko ordezkarien izenean mezu elektronikoak bidali ahal izateko eta ordezkariei beren kliketan oinarritutako bezeroen interesak zer ziren jakiteko txostena eman ahal izateko.\nOso ondo dago ExactTarget-en taldekide zaharrak izatea ere, nire iritziarekin harrera ona dutelako. Bertan produktu kudeatzailea izan eta gero bezeroaren rolera itzultzea nahiko produktu baliotsua da. (Nahiago nuke nire aukerak galdu aurretik eskuratu ahal izatea!)\nExactTarget agentziako kontua ere badugu eta jatetxeentzako integrazio automatiko eta indartsua dugu. Gauero, jatetxetik elkarreraginik egin gabe, hamar bat kanpainetako bat bidaltzen dugu: urtebetetzea, urteurrena, X egunetarako interakziorik gabe, X dolar baino gehiagoko erosketak, etab. Jatetxeentzako atxikitzeko mekanismo bikaina da.\nEta, 2012ko Super Bowl Batzordearekin lanean, a garatzen ari naiz WordPress Plugin WordPress blogeko harpidetza automatizatuetarako ExactTarget-en bidez. % 80 inguru da orain. Automatizatzen saiatzen ari naiz cron lana.\nCompendium Blogwarea - Chris Baggott ExactTarget-en jarraitzen zuenean, blog aplikazioek edukia aprobetxatzeko eta bilaketa-motorren optimizaziorako orientazio askoz hobea eskaintzeko aukera ikusten hasi ginen.\nSemea IUPUI-n hasten ari zela, Chrisek galdetu zidanean ezin nuen Compendiumera jauzi egiteko arriskurik izan. Baliteke nire akatsik handienetako bat izatea. Larritasun handiz eta jeloskor apur batekin, eseri eta Chris eta Ali Sales-ek Compendium merkatura eramaten ikusi behar izan nuen! Oharra: Ali Sales ere funtsezkoa izan zen ExactTarget eta ChaCha-ren hasierako historietan ... ChaCha ere izendatua dago!\nChris tutore bikaina izan da niretzat eta Ali presidente inspiratzailea izan da ... laster abiaraziko dudan Agentziaren bertsioa ezarri dute. Compendium-a interesatzen bazaizu, mesedez, konektatu nirekin zuzenean eta honela jakinaraziko dizut: "Zergatik ez erabili [Blogger, WordPress, Typepad, etab.". Edo ahal duzu eman izena Compendium-eko Buletinean (baina ziurtatu erreferentzian jartzen nauzula!) eta irabazi iPod Touch doakoa.\nAzken 8 hilabeteetan 4 POS sistema desberdin integratu ditugu, callcenter integrazio sendoa, gure interfazea birmoldatu dugu abandonu tasak murrizteko eta giltza eskutik nazioarteko posta elektronikoko buletina ezarri dugu gure bazkideetako batentzat (goian aipatu dugu ExactTarget Enterprise inplementazioan). Gure giharraren erakustaldi batean, kate nagusi batek gure sistemaren ezaugarri bat eskatu zuen asteburu bakarrean ezarri genuena. Ezaugarri berak lehiaketaren hilabeteak garatu zituen. Garapenean askoz gehiago dugu oraintxe eta 2008ra goaz upelekin batera!\nPatronpath modu oldarkorrean hazten ari da eta automatizazioa bultzatzen ari naiz eta Bluelock-en ingurune birtualizatuko artearen egoera aprobetxatzen ari naiz (laster izango naiz). Garapeneko bazkide bat dugu, munduko e-merkataritzako konpainiarik handienak (nazioartean) ezarri dituena eta ziur nago 2009rako sektoreko indar nagusia izango garela. Kontua da badakigula marketinak nola funtzionatzen duen, ecommerce nola funtzionatzen duen eta jatetxeek nola funtzionatzen duten, eta lehiaketak ez.\nDuela gutxi Marty Bird gehitu dugu nahasketara. Uste dut Martyk atean sartu zen egunean nire lanaren% 60 kendu zidala eta sekulako plazera izan da berarekin lan egitea. Hobetzeko eta estrategiarako etengabeko bultzada Patronpath-eko une honetan behar duguna da.\nOharra: ez ikusi Zaindaria gunea - berri bat etorriko zaigu hilabete honetan!\nGehitu behar dut ez naizela hiru enpresa horien arteko lotura bakarra. Enpresa bakoitzak baduela ohartuko zara aparteko marka - Kristian Anderseni esker eta taldea. Kristian tipo harrigarria da eta sekula lan egin ez dudan beste agentzia edo aholkularitza bezala exekutatzeko gai den enpresa zoragarria zuzentzen du. Kristian-ek konpainia txikiak handitzen laguntzen du, eta talde sinestezina bildu du hemen bertan egiteko. Lagun ona da gainera.


Aiaraldea zeharkatuko du Euskadiko Parapente Txapelketak, “oinez eta hegan” - Urduña - Aiaraldea.eus\nAiaraldea zeharkatuko du Euskadiko Parapente Txapelketak, “oinez eta hegan”\nTxabi Alvarado Bañares 2021-07-20 07:00\nUrduña izango du helmuga hegaldiak. / Gorobel Parapente Taldea\nOrozkotik Urduñara joan beharko dira kirolariak, 20-25 kilometroko hegaldia eginda.\nParapentearen hiriburu bilakatu da Aiaraldea datorren asteburuan. Eskualdea zeharkatuko du Euskadiko Txapelketak, “Oinez eta Hegan” modalitatean. “Modalitate honetan parte hartzaileek ibilbide bat egin behar dute oinez, parapentea sorbaldan daramaten bitartean”, azaldu dute Gorobel Parapente Taldeko kideek, “behin hegaka daudela, pilotuek aireko baliza batzuk egin beharko dituzte”. Kirolarien hegaldi-estrategia “berebizikoa” izango da proban, horren arabera iritsi ahalko baitira lehenago ibilbidearen amaierara.\nUrduñan egongo da helmuga. 10 kilometroko bidea egin beharko dute parte hartzaileek oinez, 800 metroko desnibel positiboarekin. Hegaldia, aldiz, 20-25 kilometro ingurukoa izango da, eta 5 orduko iraupena izango du, antolatzaileen aurreikuspenen arabera. “Helmugara lehenak iristen direnek baliteke 3 ordutan amaitu ahal izatea, baldintzen araberakoa izango da”.\nBaldintza klimatologikoek erabat baldintzatu dezakete kirol-egitasmoa. Gauzak hala, behin betiko ibilbidea azken unean zehaztuko da, eguraldiaren arabera. Antolakuntzak bi bide posible zirriborratu ditu. Lehena da Orozkotik Urduñara doana. “Eguneko baldintza meteorologikoek bide hori modu seguruan egitea ahalbidetzen ez badute, Urduñako haranean egingo da norgehiagoka”, aurreratu dute, baina ohartarazi dute bi bideak konplexuak izango direla, eta ahalegina eskatu dutela parte hartzaileen partetik.\nPostu bat egongo da Urduñako Foru plazan, kirol proban irauten duen bitartean\n23 parte hartzaile momentuz\nMomentuz 23 kirolarik eman dute izena proban. Hainbat parte hartzaile ezagun daude tartean: Gorka Tornos (iazko edizioko txapelduna), Iñigo Gabiria, Jose Isidro Gordito eta Ivan Castro.\nHorrez gain, kategoria ireki bat ere egongo da, Euskadiko Federazioko kideak ez diren hegalarientzat.\nInoiz baino emakume gehiago\nAntolatzaileek nabarmendu dute momentuz hiru emakumek eman dutela izena (Ane Inchaurraga, Marga Sanz de Diego eta Marta Soto). Gutxi diren arren, orain arte egon den emakume kopuru handiena da. “Kirol honetan sexu bereizketarik ez dagoen arren oraindik gutxi dira jarduera honetan parte hartzen duten emakumeak. Apurka apurka geroz eta gehiago ikusten dira”.\nLarunbateko norgehiagokan ebatziko da nortzuk joango diren Espainiako Txapelketara. Norgehiagoka hori aurten egingo da lehenbiziko aldiz, irailean Agerren (Lleida).\nPostua Foru plazan\nPostu bat egongo da Urduñako Foru plazan, kirol proban irauten duen bitartean. Ekitaldiaren jarraipena egingo da bertatik, eta parapentea jendarteratzeko ekintzak ere egingo dituzte.


Helmuga CAD edo dimisioa CAD? - Geofumed\nHelmuga CAD edo dimisioa CAD?\nUztaila, 2009 AutoCAD-Autodesk\nAUGI World-ren edizio berria dagoeneko iritsi da, edukiak oso interesgarriak, hala nola, SketchUp-rekin lanean, Pininekin batera .NET eta Revit-ekin zerbait.\nMark Kiker-ek egiten duen analogiaz eginiko analogia mota bat harrapatu dut, CAD tresna aukeratzerakoan helmuga bat aukeratuz. Bere orientazio helmuga hori existitzen den helmuga salmenta, artikulu handia iruditzen zait diseinuan doa arren, asmatu dut toolmakers egunen batean bera planteatu dute. Adibidez, helmuga turistiko bada, nola bidaiari bat aukeratu bat bere bidea ez da garai han izango duzu baino luzeagoa eskaintzeko, non asekuntzekin hiru egun aurrezki 6 hilabete bertan ez da harritu estrak eskaini baino beste aukera batzuk, batez ere, esperientzia hori dela eta, merezi du harrotasuna gomendatzea, baina errepikatu nahi izatea.\nHorrek ez du esan bizitzeko, lan egiteko edo ekoizteko patua bat denik; Hurbilketa interesgarria da, bereziki aplikatzen bada ere, dokumentuak CAD motako edozein CAD generiko izan badira ere, ez da aldaketaren maila jakin bat ukatu, klixeak erabiltzearen ondorioz eta markarekin duen lotura dela eta.\nEstandar solidoa. 2.375 urte guztietan aldaketa sendo eta ongi moldatu behar al du? Orduan esan genezake velociraptor deitzen zutelako shapefile Oso erabilia da, beraz estandarra izan beharko luke.\nSoftware eguneratua. Are urte bitxiak edo urte bitxiak aldatzeko makillajea aipatzen al dugu? Polita izango litzateke ekipamenduko baliabideen bikoiztea eta bezeroarengandik jasotzen dugun dwg bertsioa jakitea.\nIkasteko ingurumena Ados egoteko, AutoCADen superposizioak abantaila handia du ikasteko kurba murrizteko, eta beste batzuk gutxiago borrokatu beharko lirateke.\nFeedback. Bai, baina nahien zerrenda oso luzea da beti.\ntresna gerriko handi bat. Chanfle!\nLaguntza taldea Egokia dela, AutoDesk euskarria ez da txarra, ia beti inguruko norbaitek edo asko webean laguntzeko prest dagoelako.\nPartekatzea baloratzen da Nork baloratzen du, baloratu den bezain laster? ... Oh, atzealdean pat bat aipatzen dute; ados.\nEz zaitez ona izatera moldatu, baina izan zaitez onena. Ez nago ados, baina ez dut neure burua alde egitea nahi. Softwarea ez da onena erabiltzerik izanen, guk gogoratzen dugu Microsoft-ek bere softwarea erosi duen merkatuaren zatiaren segurtasunerako Windows kalitatea bermatuz.\nDirua ez da axola. Gizonak, eztei-bidaian ere, maitasuna ez daki hipotekak, dirua Gauza bera gertatzen da inbertsioaren itzulkinari dagokionez.\nBeste baino, gomendatzen AUGI World, zein hezkuntza-baliabideak aniztasuna emandako batez teknikariek AutoCAD erabiltzaileentzako osatzen edizio hau irakurtzen dut nor doan komunitateak euren esperientziak hoberena bueltan. Izena eman ez badute, merezi du.\naurreko Post«Aurreko Katastroaren modelo estandarra\nNext Post MapInfo: Atzo, gaur eta agian biharHurrengo »


Animalia babestuen salerosketa: Galtzeko arriskuan dauden animalia eta landareen salmenta: legez kanpoko negozioa | Aldizkaria | EROSKI CONSUMER\nAnimalia babestuen salerosketa: Galtzeko arriskuan dauden animalia eta landareen salmenta: legez kanpoko negozioa\nAnimalia eta landare babestuen salerosketa legez kanpoko hirugarren jarduera errentagarriena da, narkotrafikoaren eta arma-salmentaren ondoren.\nJarduera horrek bi bilioi pezetatik gorako irabaziak ematen ditu urtean eta fauna eta florako 700 espezie betiko galtzeko arriskuan jartzen ditu. Urtebetean 50.000 primate, 140.000 bolizko letagin, 350 milioi arrain tropikal eta 4 milioi kaktus saldu ohi dira legez kanpo. Naturarentzako Mundu Fondoak (WWF) -Adenak- emandako kopuru horiek garbi asko erakusten digute zenbaterainoko garrantzia duen espezie babestuen salerosketak nazioarteko merkatuetan. Gainera, salerosketa hori mundu osoko bioaniztasunaren galera kezkagarria eragiten duten arrazoi nagusietakoa da.\nBestalde, urtero 5 milioi hegazti bizi, 10 milioi narrasti-larru, 15 milioi ugaztun-larru, 9 milioi orkidea eta 350 milioi arrain tropikal erosi eta saltzen dira legez kanpo. Izaki bizidun horiek guztiak beren habitat edo natur ingurunetik atera eta arrotz zaien ingurune batera eramaten dituzte. Animaliak eta landareak legez kanpo merkaturatzen dituen jarduera horren ondorioz, gaur egun 700 espezie galzorian daude. Gainera, 2.300 animalia-espezie eta 24.000 landare ere arrisku handian daude.\nAnimalia exotikoen eskaria, gero eta handiagoa Munduan legez kanpo buruturiko salerosketen %30 Espainian egiten dira.\nMunduan babesturik dauden animalien eta landareen legez kanpoko merkataritza-jardueren ia heren bat Espainian egiten da (batez ere pasadizoko trafiko gisa) eta aduanetako agintariek diotenez, jarduera horien erdia baino gehiago ez dira antzeman ere egiten. 1999. urtean SEPRONAk ekotrafiko-delituekin zerikusia zuten 7 jarduera abiarazi zituen eta 254 salaketa administratibo aurkeztu zituen.\nKokaleku geografiko guztiz estrategikoa duenez, Iberiako Penintsula leku ezin egokiagoa da era guztietako merkataritza-jardueretarako eta itsasoz nahiz airez egiten diren komunikazioetarako. Gainera, Penintsulako fauna bera ere izugarri aberatsa da. Hori dela eta, isileko ehiztariak, txori-ehiztariak, gizatasun-arrastorik ez duten pertsonak, gaizkileak eta mafia antolatuak landak eta basoak arakatzen ibili ohi dira, non-zer harrapatuko gero saltzeko. Eta axola gutxi die gainera zer harrapatu: hartz arreak, sarrioak, basoilarrak, katamotzak, eguzki-arranoak edo belatz handiak. Era guztietako txoritxoak harrapatzen dituzte ("kaiolako txoriak" izenez ezagunak, bere natur ingurunea hori ez izan arren) eta baita apoarmatuak ere.\nArrazoi horiengatik, basa-fauna eta -floraren Galzoriko Espezieen Nazioarteko Merkataritzari buruzko Hitzarmenak (CITES) babesten dituen espezieei dagokienez, Espainia dugu, Argentina, Indonesia eta Tailandiarekin batera, legez kanpoko trafiko handiena duen herrialdeetako bat.\nAnimalia exotikoen eskaria, gero eta handiagoa.\nZalantzarik gabe, animalia exotikoak edo horien ataletako batzuk (letaginak, garaikur gisa erabiltzen diren buruak, larruak...) izateko eskaera handia dagoelako harrapatzen dituzte horrelako animaliak. Oso bakana edo bitxia den animalia bat izatea moda-modan dagoenez, eta larru berezi batzuekin janzteak halako estatus bat ematen duenez, arlo horretan sortzen diren eskakizunei erantzuteko etekin handiko jarduera bat sortu da, orain urte batzuk arte batere zigorrik izan ez duena, trafikatzaileak gogor zigortzeko legezko jardunbiderik ere ez baitzegoen. 1975. urtean, hogei herrialdek, horien artean Europako Batasunakoek, Basa-fauna eta -floraren Galzoriko Espezieen Nazioarteko Merkataritzari buruzko Hitzarmena (CITES) sinatu zuten.\nGeroztik, espezie horien trafikoa delitutzat hartzen da, eta CITES horretan oinarritu den 1997ko europar arautegi berriaren arabera, trafikatzaileek 6 urte bitarteko kartzela-zigorra izan dezakete. Hala ere, nazioarteko kontrol guztiak gorabehera, negozio horretan zigorgabetasuna eta errentagarritasuna nagusitzen dira, gaizkileak eta beren banaketa-bideak aurkitzea oso zaila izaten baita. Sarritan frogatu izan denez, arlo horretan legea urratzen dutenak eta legez kanpoko arma eta drogen salerosketan dabiltzanak pertsona berberak izan ohi dira. Bestalde, Guardia Zibilak natura babesteko duen zerbitzuak (SEPRONA) dioenez, harrapaturiko lau animalietatik hiru hil egiten dira haiek harrapatu, garraiatu edo merkaturatzeko garaian; horren ondorioz, animalia gehiago harrapatu behar izaten dira ezkutuko merkatu horren eskakizunei erantzun ahal izateko. Izaki bizidun babestuen salerosketa horren eraginez, animalia-populazioak aldatu egiten dira.\nPopulazio horien urritzeak zuzeneko eragina du beste espezie batzuetan, elika-katea desorekatu eta intsektu-izurriak ugaritu egiten baitira, haien harrapariak hil ondoren. Adibidez, Asian, malaria-eramaileak diren eltxoez elikatzen diren zezen-igelak neurriz gain harrapatu ondoren, gaixotasun hori gehiago zabaldu da.\nEspezie babestuen salerosketa guztiak ez dira legez kanpokoak.\nAnimalia babestuen salmenta legezkoa izan daiteke, baldin eta dendariak egiaztatzen badu animaliak beharrezko inportazio-baimena duela. Horretarako, CITESen ziurtagiria behar du nahitaez. Legearen arabera jokatuz, batzuetan pentsatzen dugu etxean daukagun animalia ezin hobeto dagoela bere "etxe berrian". Hala ere, uste horrekin itzulerarik gabeko bide batera bultzatzen dugu animalia: betiko desagertzeko zorian jartzen dugu, animalia baten ohiturak aldatu ondoren ezinezkoa baita hura bere natur ingurunera itzularaztea.\nSEPRONAk aitortu duenez, delituari aurre egitea ez da batere erraza. Kontua ez da, besterik gabe, horrelako espezieak salgai dituzten dendetara joan eta dokumentazioa ikuskatzea, egin ere sarritan egiten baita hori. Gizartearen laguntza eta kontzientziazioa ere ezinbesteko prebentzio-neurria da natura legez kanpo ustiatzen dutenei aurka egiteko. Eskaririk gabe ez dago salerosketarik. Dena dela, arazoa askoz korapilatsuagoa da.\nHerrialde azpigaratu askotako jendeak sarritan bertako natur baliabideak ustiatu besterik ezin du egin bere bizimodua aurrera ateratzeko. Jakina, herrialde horiek ez dute normalean jasotzen salerosketa horrek sortzen duen irabaziaren parterik handiena.\nIparraldea erosle, hegoaldea hornitzaile\nEuropako Batasuna narrasti-larruen lehenengo inportatzailea da munduan, ia 4 milioi larru erosten baititu. Bestalde, primateen bigarren inportatzailea da, Estatu Batuen ondoren, 46.000 primateekin. Loro, kakatua eta antzeko hegaztien lehenengo inportatzailea da, ia milioi bat hegazti erosiz (munduko merkataritzaren %39); boa eta pitoi bizien lehenengo inportatzailea; felido bizien bigarren inportatzailea eta landareen lehenengo inportatzailea eta esportatzailea. Pistaziforme gehienak (loroak, guakamaioak, kakatuak) Argentina, Indonesia, Tanzania eta Uruguaytik datoz. Estatu Batuek urtean 300.000 loro inportatu eta etxe-abereak dituzten dendetan banatzen dituzte. Herrialde horrek eta Japoniak, Frantziak eta Espainiak Indonesiatik eta Argentinatik datozen narrasti-larruen inportatzaile-taldea osatzen dute.\nSEPRONAren arabera, maskota-dendetan oso erraz aurki daitezke munduan dauden 329 pistaziformeetatik hainbat espezie, nahiz eta horiek guztiak CITESek babestuta egon. Hainbat eratako anfibioak ere aurki daitezke, hala nola, igel txikia, krokodiloak, apoarmatuak, arrainak, sugeak eta baita primate txikiak ere. Adena-ren txosten batek espezie babestuak saltzen diren ohiko lekuen artean honakoak aipatzen ditu: Madrilgo Rastro-a, Bartzelonako Ramblak edo Valentziako Erkidegoko azoka txikiak. Gainera, adituek ondo ezagutzen dituzten denda askotan ere saltzen dira ezkutuan.\nArriskurik handiena duten espezieak\nErrinozeronteak, tigreak, elefanteak, txinpantzeak, panterak, igaraba erraldoia, kolibria, hegazti eta igel exotikoak... galtzeko arrisku handian daude, gizakiak bere mesederako etengabe harrapatzen baititu, haietatik elikagaia, larruak, garaikurrak, espezimen biziak, turismo-gaiak, botika tradizionalak, lurrak, burezurrak eta beste hainbat eta hainbat produktu eta gai eskuratzearren. Bildumagileak, zoologikoak, ikerketa biomedikoetarako laborategiak, animalia-dendak eta barne kontsumorako ustiategiak izaten dira animalia horien azken helmuga.\nEta guk, zer egin dezakegu?\nNaturaren alde lan egiten duten erakundeek diote heziketa ekologikoa dela egokiena, natura benetan maite duen edozeinentzat animaliak eta landareak bere natur ingurunean jaio eta haztea baita zentzuzkoena. Legez kanpoko edozein jarduera salatzeko biderik ohikoena SEPRONAra jotzea da (062 telefonoa). Bertan behin eta berriz gogorarazten dute animalia edo landare exotiko bat erostean CITES ziurtagiria eskatu behar dela, horixe baita modu bakarra ziur jakiteko animalia edo landarea gatibu hazitakoa dela, gero saltzeko asmoz.\nAnimalia opari moduan jaso badugu, ziurtagiria eskatu behar dugu haren jatorria egiaztatzeko, baita apoarmatu txiki-txiki bat edo kaiolako txori bat izanda ere. Animaliaren jatorria legez kanpokoa bada, hura eskuratzen duenak delitu bat egiten du, eta legezko dokumentazioa lortu behar du. Nolanahi ere, paperak behar bezala edukitzea behar-beharrezkoa da, eta ez lege-arazoak saihesteko bakarrik. Adibidez, legez kanpoko jatorria duen animalia bat ez da aduanatik igaro eta ez zaio beharrezko osasun-azterketa egin; beraz, gaixotasun exotiko larriak kutsa ditzake.\nGainera, animalia horietako batzuk ondo zaintzea zail samarra izan daiteke. Batzuek albaiteroarengana eramango dute zaindu dezan (dena dela, hark onartuko balu ere aukera hori ez da beharbada egokiena, litekeena baita norbaitek albaiteroaren aurka salaketa jartzea paperak eskatu ez dizkigulako) baina albaiteroak ez dauka zertan ezaguturik animalia horren ezaugarri guztiak, eta horregatik jabeak bere gain hartzen duen animalia arriskutsua izan daiteke (adibidez, ziztada pozoitsuak eman ditzake).\nKirola eta aisialdia bai, baina natura errespetatuz\nPlanetaren giltzurrun ahaztuak\nOraindik, ziurtasun gutxi eta zalantza gehiegi


Home > Blogs and forums, Social networks, Web Communication\t> Sare sozialak\nNovember 26, 2010 Amaia Zeberio\tLeave a comment Go to comments\nEgun, sare sozialak oso erabiliak dira mundu osoan zehar, batez ere gazte jendearen artean. Ikasgai honetan hainbat sare sozialetan murgildu gara, facebook, twitter… eta hauekin zerikusia duten zeinbait kontzeptu landdu ditugu, haietariko bat segurtasuna delarik.\nMilaka milioi datu mugitzen dira interneten egunero, elkarrizketa telefonikoak, emailak, eragiketak…\nEgubkarietan, irratian, telebistan sarritan agertzen dira inetrneten egon diren arazo asko, kontuko korronteko zenbakien “lapurketa”, suplantazioak, baimenik gabe argitaratutako argazkiak… Datu pribatuak, pribatasuna orokorrean, zaindu behar da, eta kontu handiz ibili. Enpresa munduan, bankuetan batik bat, kreditu txartelen zenabiak, kontu korronte zenbakiak, bezeroen ariketak…\nBaina ez bakarrik enpresa munduan, pertsonek ere pribatasunerako eskubidea dute, anonimatoan mantentzeko es kubidea.\nArrazoi horregatik gure beharrizanetara moladatu behar ditugu interneteko web orrialde ezberdinetako pribatasun ezarpenak. Eta ezin da ahaztu: kontu handiz ibili behar da interenten eskegitzen den informazioarekin (Kontu korronteko zenbakiak, segurtasun kodeak, pribatasun maila handiko elakrrizketak… eta horrelakoak erabiltzen direnenan, adi!).\n1.Pribatasuna interneten: http://en.wikipedia.org/wiki/Internet_privacy\n4.Sekuritatea interneten: http://es.wikipedia.org/wiki/Seguridad_en_Internet\n5. Emaila :http://es.wikipedia.org/wiki/Correo_electr%C3%B3nico#Precauciones_recomendables\n6. Google books-en topatutako liburuu interesgarria: http://books.google.com/books?id=i6R5uhSeyOkC&printsec=frontcover&dq=seguridad+en+internet&source=bl&ots=9Z1Gx8GHuI&sig=fLvJnRJLVCLeylFkUISu9eXRlzg&hl=en&ei=m4HjTLqnO8fRhAfv8IC3DQ&sa=X&oi=book_result&ct=result&resnum=5&ved=0CEMQ6AEwBA#v=onepage&q&f=false\nZein informazio mota joan beharko litzateke email, mezu pribatu eta hormako iruzkinetan? Sare sozialen gaineko zentsura


Euskal unibertsitateetako ikasleen kopuruak gora egin du 2017/2018 ikasturtean, aurreko hiru urteetan behera egin ondoren\nHomeGaiakIkasleak, Irakasleak eta Ikastetxeak Prentsa Oharrak Euskal unibertsitateetako...\nUNIBERTSITATE ESTATISTIKA, 2018. URTEA\nUnibertsitate publikoak unibertsitateetako ikasle guztien % 73 hartu ditu, eta portzentajezko 8 puntuko beherakada izan du azken zazpi urteetan\nEustatek landutako datuen arabera, 2017/18 ikasturtean Euskal Autonomia Erkidegoan kokatuta dauden unibertsitateek 66.757 ikasle dituzte guztira, hau da, aurreko ikasturtean baino % 0,7 gehiago, aurreko hiru ikasturteetan kopuruak behera egin ondoren.\nGraduko ikasleak guztien % 85 dira, eta ikasle horien kopuruak % 0,7ko igoera izan du aurreko ikasturtearekin alderatuta. Gainerako % 15ak graduondoko ikasketetan matrikulatu dira, hots, master ofizialetan eta doktoregoetan. Lehenen kasuan, igoera % 2,4ra iritsi da, eta doktorego-ikasketen kasuan, berriz, % 1,2ra.\nUnibertsitate publikoak unibertsitateetako ikasle guztien % 73 hartu ditu, eta portzentajezko 8 puntuko beherakada izan du azken zazpi urteetan. Graduko ikasketetan, ehunekoa bera da (% 73). Masterrak egiten dituzten ikasleen ehunekoa % 61era jaitsi da, eta Euskal Autonomia Erkidegoan egiten diren doktoregoen kasuan, berriz, % 90era igo da.\nIkasketak egiteko lekuari dagokionez, ikasleen % 59k Bizkaiko unibertsitateetan egin dituzte ikasketak, % 29k Gipuzkoako unibertsitateetan eta % 12k Arabakoetan.\nGraduko ikasketak egiten dituzten emakumeen kopurua % 54ra iritsi da\nGraduko ikasketetan, emakumeen kopurua handiagoa da, portzentajezko 9 puntuko aldearekin. Azpimarratu beharra dago 18-21 urteko ikasleen kasuan emakumeen kopurua gizonena baino portzentajezko 14-10 puntu handiagoa dela, geroago bi sexuen kopurua parekatzen bada ere.\nDoktoregoei dagokienez, emakumeek duten aldea txikiagoa da (4 puntukoa), eta masterretan, berriz, bi sexuen kopurua parekatuta dago.\nEuskal Autonomia Erkidegoan, 18 urteko biztanleen % 44k unibertsitate-ikasketaren bat egin du, eta eskolatze-tasarik handiena duen bigarren Erkidegoa da\nUnibertsitate-ikasketei lotutako eskolatze-tasak autonomia-erkidegoen artean alderatuta, Euskadin 18 urteko gazteen % 44 daude unibertsitatean matrikulatuta, eta zerrendako bigarren erkidegoa da, Madrilen atzetik (% 52), Estatuko batezbestekoa baino portzentajezko 11 puntu gehiagorekin.\n22 urteko ikasleen kasuan, Euskadiko ehunekoa % 35era iritsi da, eta tasarik handieneko hirugarren autonomia-erkidegoa da, Madrilen eta Gaztela eta Leonen atzetik (% 52 eta % 39, hurrenez hurren). 24 urteko ikasleen kasuan, berriz, Euskal Autonomia Erkidegoko ehunekoa % 17,5 da, hau da, Estatuko batezbestekoa baino txikixeagoa.\nGeneroa erabakigarria da unibertsitate-karreraren aukeraketan\nEuskal Autonomia Erkidegoko unibertsitateren batean graduko ikasketetan matrikulatuta dauden 56.558 gazteetatik, erdiak honako ikasketa hauetako batean matrikulatu dira: Enpresen Administrazioa eta Zuzendaritza (5.680), Lehen Hezkuntza (3.927), Zuzenbidea (3.569), Psikologia (2.740), Ingeniaritza Mekanikoa (2.209), Haur Hezkuntza (2.120), Medikuntza (1.802), Erizaintza (1.524), Gizarte Hezkuntza (1.475), Industria Teknologiaren Ingeniaritza (1.431), Gizarte Langintza (1.315) eta Industria Elektronikaren eta Automatikaren Ingeniaritza (1.198).\nGeneroa erabakigarria da unibertsitate-ikasketak aukeratzeko garaian. Izan ere, titulazioen % 37tan emakumeak dira gehiengoa, beste % 37tan gizonak, eta titulazioen % 25etan baino ez dago orekatuta bi sexuen kopurua.\nIrakaskuntzen artean, emakumeen oso ehuneko handia (% 89-76) duten honako hamar hauek azpimarratu behar dira (gehienak gizarte-arlokoak dira): Haur Hezkuntza, Erizaintza, Hizkuntza Modernoak eta Kudeaketa, Pedagogia, Itzulpengintza eta Interpretazioa, Ingeles Ikasketak, Psikologia, Giza Nutrizioa eta Dietetika, Gizarte Langintza eta Kultura Ondareen Kontserbazioa eta Zaharberritzea.\nGizonei dagokienez, gradu batzuetan gizonen ehunekoa oso handia da (% 95-84), eta guztiak ingeniaritza-arlokoak dira.\nAzkenik, parekotasunik handieneko graduak honako hauek izan dira: Industria Diseinuko eta Produktu Garapeneko Ingeniaritza, Marketina, Soziologia, Ingurumen Ingeniaritza, Arkitektura Teknikoa, Ingurumen Zientziak, Geomatikaren eta Topografiaren Ingeniaritza, Matematika eta Industria Antolakuntzaren Ingeniaritza.\n2017/18 ikasturtean, 12.820 gaztek amaitu dituzte ikasketak, eta % 57 emakumeak izan dira\n2018an ikasketak amaitu dituzten 12.820 gazteetatik, 9.209k gradu-titulua jaso dute, 3.244k master ofizialaren titulua, eta 367 doktoratu egin dira. Gradu-ikasketetan, batez besteko adina 23,6 urte izan da, masterren kasuan 26 urte, eta doktorego-tituluaren kasuan 34,5. Ez da alde handirik egon gizonen eta emakumeen artean.\nEuskal Estatistika-Erakundea / Instituto Vasco de Estadística Donostia kalea, 1 01010 Vitoria-Gasteiz Prentsa Zerbitzua: servicioprensa@eustat.eus Tel.: 945 01 75 62


Oier Aranzabal: &quot;Elkarlanetik sortutako proiektua da Lou Topet&quot; Lou Topet Zarauzko taldeak eta Harkaitz Cano idazleak Abesti bat gutxiago disko-liburua kaleratu dute. Igandean Sanagustin kulturgunean izango dira 19:00etan hasita; aurretik, berriz, Giorgio Bassmattiren Oso Fan proiektuaz gozatu ahal izango da. Bost musikarik osatzen dute Lou Topet, eta Oier Aranzabal (Zarautz, 1988) taldeko abeslariarekin eta gitarra jotzailearekin hitz egin du Uztarria.eus -ek. https://www.kulturaz.eus/bloga/1898 https://www.kulturaz.eus/bloga/1898/@@download/image/HarkaitzCanoLouTopet_content.jpg


Cl 39 Av George V - 64200\nMiarritzeko bihotzean dagoen Sainte Eugénie Plaza ospetsuan kokapena ezin hobea du Hotel Florida-k.\nHiriaren erdialdean, hondartzatik, talasoterapia-zentroetatik, hitzaldietarako lekuetatik eta Barrière kasinotik 300 metro eskasera, hotela negozio eta oporretarako egokia da.\n1873an Espainiako Errege Etxeko “chef” izandako batek sortua, hotela guztiz berritu dute eta orain 34 logela, suite eta 6 apartamentu eskaintzen ditu.\nHorrez gain, hotelak ostarientzako atezaintza-zerbitzua du, eta inguruko hainbat lekutara bidaiak antolatzen ditu. Maskotak ongi etorriak dira.


Segurtasuna eta CaixaBank | CaixaBank\nSegurtasuna eta "la Caixa"\nBanku-sekretua eta DBLO\nCaixaBank ren CaixaBankNow zerbitzuak banku-sekretuak eskatzen dituen betebehar guztiak betetzen ditu, eta, erakundeak eskaintzen dituen gainerako zerbitzu guztietan bezala, bermatzen du 1999ko abenduaren 13ko 15/1999 Lege Organikoa, Datuak Babesteari buruzkoa, betetzen dela, bere sistema informatikoan izaera pertsonaleko datuen biltegiratzean eta tratamenduan erabilitako konfidentzialtasunari eta segurtasunari dagokionez.\nSarbideen identifikazioa eta kontrola\nLínea Abierta zerbitzura sartzeko, erabiltzaile-identifikatzaile bat eta lau posizioko sarbide-gako numeriko bat (PIN1) erabiltzen dira. Bi datu horiek baliozkotu ondoren, titularrak kontsulta-eragiketetara sartzeko baimena izango du.\nHorrez gain, Línea Abiertara sartzeko segurtasuna areagotu nahi baduzu, identifikazioa ziurtagiri digital batekin osatzeko aukera ematen dizugu. Gaur egun, identifikazio-prozesuan NAN elektronikoa erabiltzeko aukera ematen du Línea Abiertak, ordenagailu batetik sartuz gero. Nire burua ziurtagiri digital batekin identifikatzea.\nFunts-mugimenduak egitea behar duten eragiketak baimentzeko, erabiltzaileak bigarren gako bat sartu behar du (PIN2), edo Línea Abierta txartela erabili. Línea Abierta txartela.\nKonexio-datuak (identifikatzailea + PIN1) pertsonalak eta besterenezinak dira. Erabiltzailea izango da bere identifikatzailearekin egiten diren ekintza guztien arduraduna. Segurtasuna bermatzeko, datu horien konfidentzialtasuna gorde behar da. Zure datuekin edo zure enpresarenarekin beste pertsona bat Línea Abiertara sartzea nahi baduzu, pertsona harentzat konexio-datu berriak ematea eskatu beharko duzu bulegoan.\nLínea Abiertako bezeroaren ordenagailuaren eta CaixaBank ren sistema informatikoen artean trukatzen den informazio guztiak zifratze-prozesu bat izaten du. Prozesu horri esker, baimenik ez duten hirugarrenek ezin dute informazioa eskuratu, ez eta bezeroaren eta erakundearen arteko komunikazioak atzeman ere.\nZifratua SSL-V.3 protokolo estandarrean oinarritzen da eta 128 bits luzera duten sesioko pasahitz kriptografikoak erabiltzen ditu.\nMaila segurtasuna ahalik eta gehien bermatzeko helburuarekin, Linea Abierta zerbitzuko sistemak monitorizazio baten araberakoak dira eta aldian-aldian eguneratzen dira.\nSistema informatikoen babes fisikoaz gain, segurtasun logikoko sistema modernoenak aplikatzen dira.\nInterneteko zerbitzariak nabigatzaileari bidaltzen dizkion datu-fitxategi txikiak dira cookieak; konexio berri bakoitzaren ondoren, zerbitzarira itzultzen dira. Erabiltzailearen ordenagailuan edo mugikorrean gordetzen dira fitxategi horiek, eta, haiei esker, aurreko saioetako nabigazioaren ezaugarriak eta lehentasunak gogoratzeko aukera izango du sistemak.\nCaixaBank erabiltzen dituen cookie-ak ez dira inbaditzaileak ezta kaltegarriak ere, eta ez dute izaera pertsonaleko daturik. Hala ere, nahi baduzu, desaktibatu ditzakezu, nabigatzailearen jarraibideak jarraituz. Halaber, betirako ezabatu ditzakezu zure ordenagailuan gordeta dituzunak. Horretarako dagokion direktorioan sartu behar zara eta behin betiko ezabatu behar dituzu.


Rubik Kuboaren Nazioarteko lehenengo txapelketa egingo dute Bilbon 75 gazteren partaidetzarekin. Deia, Noticias de Bizkaia\ndatorren asteburuan, Bilborock aretoan\nRubik Kuboaren Nazioarteko lehenengo txapelketa egingo dute Bilbon 75 gazteren partaidetzarekin\nGazteentzako ekitaldia da, gazteek antolatua, non batez besteko adina 16 urtekoa den\nEP - Miércoles, 29 de Agosto de 2018 - Actualizado a las 17:36h\n'Bilbao Open Rubik' nazioarteko lehenengo txapelketa Bilbon jokatuko da irailaren 1ean (larunbata) eta 2an (igandea), Bilborock aretoan. Euskal Rubik Elkarteak antolatu eta Bilboko Udalak "Ideiak Martxan" programaren bidez bultzatutako txapelketa da.\nBILBO. Hainbat elkartetako 75 gaztek parte hartuko dute (Euskadi, Andaluzia, Madril, Katalunia, Frantzia, Maroko eta Errusia), honako kategoria hauetan: 3x3x3, 2x2x2, 4x4x4, 5x5x5, 6x6x6, 7x7x7, Pyraminx, Megaminx, Skewb, Square-1, 3x3x3 esku batekin, itsu-itsuan edo zenbait kubo itsu-itsuan. Parte-hartzaile bakoitzak 5 Rubik kubo osatuko ditu txanda bakoitzean. Txapelketan lortutako emaitzak WCA (World Cube Association) elkartearen datu-basean sartuko dira eta parte-hartzaileak mundu mailako rankingean sailkatuko dira.\nTxapelketa Bilborock aretoan jokatuko da irailaren 1eko 9.00etatik 21.00etara eta irailaren 2an 9.00etatik 15.00etara. Finala, berriz, irailaren 2an, 12.30ean. Sarrera doakoa izango da, aretoa bete arte. Bilboko Udalaren esanetan, gazteentzako ekitaldia da, gazteek antolatua. Hala, parte-hartzaileen batez besteko adina 16 urtekoa da.\n"Bilbao Open 2018" torneoaren diseinua Bilboko Udalaren 'Ideiak Martxan' programatik atera da. Hain zuzen, programa horren helburua da hiriko gazteentzako programazioa euren ideiekin osatu nahi duten gazteen ekimenak sustatzea eta laguntzea. Udalaren esanetan, "Ideiak Martxan" programa 14-35 urteko gazteentzat da, eta proposamenak banaka edo taldeka aurkeztu ditzakete;taldeko kide bat gutxienez Bilbon erroldatuta egongo da.\nHorrenbestez, "Ideiak Martxan" programan parte hartu nahi dutenek urteko edozein unetan bidal ditzakete euren proposamenak ideiakmartxan@bilbao.eus helbide elektronikoaren zein www.bilbaogazte.bilbao.eus webguneen bidez. Proposamenak jaso ondoren, Bilboko Udaleko Gazteria eta Kirol Saileko teknikariek, sustatzaileekin batera, aztertuko dituzte ekimenaren interesa eta bideragarritasuna eta, ekimena gauzatzekotan, Udalaren laguntza izango du.


PERUrEKIN elkarteak Peruko emakumeei laguntzera bideratuko du Ondarroako azoka solidarioko dirua - Lea-Artibai eta Mutrikuko Hitza : Lea-Artibai eta Mutrikuko Hitza\nPERUrEKIN elkarteak Peruko emakumeei laguntzera bideratuko du Ondarroako azoka solidarioko dirua\nEguraldiak lagundu ez badu ere, PERUrEKIN gobernuz kanpoko erakundearen bigarren eskuko azoka solidarioak jendea erakarri du zuen zapatu eguerdian [otsailak 27]. Udal Erakusketa Aretoan herritarrek emandako materiala saldu dute, prezio sinbolikoan, lortutako dirua, ostean, Perura (Hego Amerika) bidaltzeko. “Jendeari eskerrak eman nahi dizkiogu laguntza ematearren, bai saltzeko gauzak ekarri dituztenei, bai eta erostera datozenei “, esan du Idoia Fernandez PERUrEKIN elkarteko kideak.\nAzoka solidarioa, Udal Erakusketa Aretoan\nElkarteko kideek aurreratu dutenez, orain arte, 859 euro batu dituzte, eta hurrengo egunei begira, 900-1000 euro inguru batzea lortzea dute helburu. “Azken egunotan azokara hurreratu zareten guztion eskuzabaltasuna eskertu nahiko genuke. Hemen batutakoagaz, hain zuzen ere, proiektu garrantzitsuak egingo dira eta”. Limako San Juan de Luriganchon (Peru) barrutian abiarazi duten proiektu bat laguntzeko izango da egunotan Ondarroan lortzen den dirua; iaz, zehatz esanda, emakumeei zuzendutako egitasmo bat ipini zuten martxan, Peruko MISO gobernuz kanpoko erakundearekin lankidetzan: “Emakumeek jasaten duten indarkeria ari gara lantzen psikologo baten laguntzagaz, emakume horien bitartez, gero, ezagutza hori familietara zabaltzeko”. 6-7 hilabeteko egitasmoa izango dela azaldu du Fernandezek. Elkarteko ordezkariek nabarmendu dutenez, gainera, emakumeei zuzendutako egitasmoa iaz elkarteak lagundu zuen proiekturik garrantzitsuena izan zen. “Gure aurrekontuaren zati handi bat bertan erabili dugu. Ahal dugun neurrian etorkizunean ere proiektu hau laguntzen jarraituko dugu, epe luzerako proiektua baita. Horrez gain, hezkuntza proiektua, soziala eta generoa kontutan hartzen duen proiektua ere bada, eta onurak jendartearen sektore garrantzitsu batera zabaltzen dira”. Proiektua sortu zenez geroztik, indarkeria matxista eta tratu txarrak lantzeko amei zuzendutako tailer teoriko-praktikoak antolatu eta martxan jarri dira, eta horregaz batera, garapen pertsonalarekin erlazionatutako hainbat ekintza ere bau. Bertan eskaini diren tailerretan, besteak beste, 575 pertsonak parte hartu dute.\nPERUrEKIN elkarteko kideak\nEguaztenera arte zabalik Astelehenean [otsailak 22] zabaldu zuten azoka, eta materiala jasotzeaz batera, saldu ere egin dute aste barruan: “Jendeak ezagutzen gaitu, eta asteburuan gehiago saltzen bada ere, egon da aste barruan erostera etorri denik ere”. Eguaztenera [martxoak 2] arte zabalik izango ditu ateak azokak, 19:00etatik 21:00etara. PERUrEKIN elkartekoek herritarrak gonbidatu nahi izan dituzte Udal Erakusketa Aretora joan daitezen. Elkarteko kideek aurreratu dutenez, gainera, udaberrian beste azoka solidario bat antolatzeko asmoa dute. “Ahal dugun neurrian, ahalik eta gauza gehien antolatzen saiatzen gara”.\nPERUrEKIN elkartearen azoka solidarioa Ondarroan


Guri buruz - Sand pump, Sump Pump, Gravel Pump Fabrikantea\nJP Metal eta Ekipamendua, LTD fundatu 2006an, big profesionala goi-teknologiako industria-pump fabrikatzailea ikertzen eta minda pump esportatzen, higadura eta korrosioarekiko erresistentzia materialak eta OEM prozesatzeko arduratzen da. JP pump taldeko 40000 metro karratu baino gehiago biltzen ditu, erregistratutako kapitala 18 milioi yuan da. indarra indartsu eta jendea bideratutako kontzeptua Urteetan zehar, kalitatezko kudeaketa eta talentu tekniko ugari xurgatzen dugu. staff Dauden 220 pertsona baino gehiago, horietatik% 30 teknikariak dira. Gainera, JP pump izan da foru aurreratu marka ospetsu eta zientifikoa eta berrikuntza teknologikoko enpresa izendatu. Ezarri ISO9001: 2008 kalitatea kudeatzeko sistema, JP pump Hebei energia aurreztea eta ingurumenaren babesa enpresa titulua jaso zuen. jarraitu eskala hedapen batera, gure enpresa handiena minda pump horniketa industria berean oinarria Shijiazhuang bihurtu da.\nJP pump urte asko garatu eta minda pump aplikatzeko esperientzia praktikoa ditu. Oinarritutako atzerriko teknologia aurreratu sartuz eta xurgatzeko on, produktu performance perfektua eta estaldura serieak eratu da. Gaur egun, produktu nagusiak minda pump, FGD ingeniaritza pump bereziak, legar pump, dragatze pump, froth pump, pump kimiko eta garatu berri PU goma sorta biltzen ditu. eredu Ehunka, meatzaritza, metalurgia, ikatz garbiketa, energia elektrikoa, flue gas desulfurization, dragatzeak, ura ingeniaritza, Petrolioa eta Industria kimikoa, udal administrazioa, ingurumenaren babesa, hondakin-urak tratatzeko eta beste industria erabiltzen.\nGure ekoizpen eremuaren 24000 metro karratuko azalera dauka, guztizko ekoizpenaren urteko irteera baten edukiera 10000 unitateak (multzo), eta urteko kromo handiko aleazio casting mota guztietako irteera da 2000 tons.The produkzio gunea bost barrutietan banatzen inguruan bat eta bi zentroetan, hots moldea galdaketa, tratamendu termikoak, mekanizatu fina, ema soldadura eta muntaketa bost ekoizpen arlo estaldura; amaitu ordezko piezak; kalitatearen azterketa eta ur esperimentua. produktuen material nagusia: A05, A49, A33, A51 eta beste kromo handiko Aktoreen white burdina.\nproduktuen diseinua eta prozesua prestatzeko garapena CFD eta Capp teknologia hartzen. proba ezpurutasun arteriala proba geltokia zehaztasuna ISO9906 mailako zehaztasun sortu da, doitasun handiko azterketa ekipamendua, instrumentuak analitikoa eta beraz on.All casting hartzea fenolikoa eta moldura hainbat laguntzeko. Bitartean ordena minda pump sistemaren kalitatea hobetzeko, JP pump galdutako aparra casting teknologia berriak sartzen. Teknika hau erabiliz, gainazal casting zimurtasuna irits daiteke Ra3.2 to 12.5μm; the casting tamaina CT7 irits daiteke 9 da; mekanizatu gehienez hobari 1,5 2mm da. casting no flash, burr eta zirriborroa, zein material eta minda pump zatiak itxura bermatzen du. 1 tona, 2 tona, 5 tona bitarteko maiztasuna labe hornituta, 8-10 tona denbora behin galdaketa fabrikatu ahal izango dugu. Bero tratamendua tailerra bi 20 kubiko erresistentzia-mota bero-tratamendu labe batera equips. makina-erreminta gehienak dira CNC mekanizatu tailerra ere, eta ez dira 4.2M eta 4.5m tornu bertikalak eta 20 unitate baino gehiago, makina-erreminta. Gainera, hoisting ekipamendu, metal ebaketa eta soldadura ekipoak, impeller mailako sintonia ekipamendua, moldura ekipamendu mota ezberdinak, ekipamendu leuntzeko ekoizpen-ahalmena bermatzeko sandblasting daude.\nJP pump ISO9001 kudeaketa sistema guztiz inplementatzen eta ikuskatzeko prozesua behatzen. Kalitatea ikuskatzeko erregistro dira ekoizpen-prozesu guztietan. instrumentuak Profesionalen artean, espektrometroa, metalografikoak analizagailua, akats detektagailu, mekanikoa proba makina (tentsio, eragina, gogortasuna), flowmeter magnetikoak, presio zabalera, anperemetroa, bibrazio metro, zarata metro, software profesionalaren kurba esperimentalak hidraulikoak. Perfect detektatzeko ekipamendu kalitatea bermatzen ponpak eta zati bakoitza guztiz baldintzak ildotik bermatzeko.\nJP pump etxeko merkatuan guztiak zabaldu du Txinan 30 probintzia eta udalerria baino gehiago. Era bezala global .First line langileek 20 herrialdetan erabiltzen esperientzia profesionala zerbitzua eskaintzeko bezeroei dute. Pre-salmenta zerbitzua: lan baldintza benetako konbinatzen, aholkularitza eta zentzuzkoena diseinua planaren eman ahal izango dugu. zerbitzuen salmenta: bezeroak zuzendutakoa, ikuskatzeko, gainbegiratze eta diseinu plan aldaketa ematen dugu. Ondoren-salmenta zerbitzua: zerbitzu integrala instalazio eta ekipamendu martxan, langileen prestakuntza, ordezko piezak hornidura eta bestelako zerbitzuak barne ematen dugu.\nEnterprise garapen kontzeptua :\nenpresentzako: jende bideratutako\nbezala harkaitzak bezala solidoa: produktuak\nberrikuntza eraginkorra: merkatuan For\nbezeroaren eskuratzeko: koherentziaz\nJP pump izan osotasuna, berrikuntza, eraginkortasuna, lankidetza espiritua eta "bezeroei balioa sortzea" enpresa filosofia mantenduz. ongi etorri lagun fabrika bisitatu eta aurrera begiratu etorkizun hobe bat sortzeko aukera lan.\nEnpresa: JP METAL eta Ekipamendua Co, LTD


2 Ekainak 2020, 1:21 pm\n“Inertzia” gorputz batek geldirik edo mugimenduan egoteko duen joera da. Gaur, hurrengo erronka gauzatzeko erabiliko dugu inertzia.\nPilota sartu edo saskiratzeko ontzia (hobe kristalezkoa ez bada)\nKartoi zati bat (edo antzeko zurruntasuna duen material batena. erabiliko dugun ontziaren irekidura baino zabalagoa).\nKomuneko paper hodia.\nHasteko, material guztia kokatuko dugu: Jarri ontzia inklinaziorik gabeko gainazal leun batean.\nOndoren, kartoia ontziaren gainean ondo zentratua jarri, eta, azkenik, kartoian paper hodia eta honen gainean pilota. Oso garrantzitsua da hodia ondo zentratzea pilotak sartu behar duen zuloaren erdian. Muntaketa honela geratuko litzateke:\nErronka: pilota ukitu gabe nola sartu hau ontzian? Zerbait bururatzen zaizue? Pista bat emango dizuet: Zer gertatuko da kartoian kolpe bat ematen badugu?\nOndorio bat atera ahal izateko, pixka bat gehiago hitz egingo dizuet inertziari buruz. Une honetara iritsita, gizateriaren historian izan den fisikari garrantzitsuenetako bat aipatu behar da: Isaac Newton. XVII. mendean Ingalaterran bizi izan zen fisikaria izan zen eta fisikaren lege garrantzitsu asko formulatu zituen, hala nola grabitatearen teoria edo mugimenduaren hiru lege famatu.\nMugimenduaren hiru legeetatik lehena inertziaren legea da, arestian aipatua.\nGure esperimentuaren kasuan, zehaztu behar da inertziaren legean bi adar daudela: atsedenaren inertzia eta mugimenduaren inertzia. Lehen adierazitako galderaren erantzuna lortzeko, atsedeneko inertziaren legeak dioena argituko dizuet: “Atsedenean dagoen gorputz orok atsedenean egoteko joera du, baldin eta ez badugu indar zuzenik eragiten haren gainean”.\nTrukoa kartoiari kolpe lehor bat ematea da, pilota sartu nahi dugun ontziari irmo eusten diogun bitartean.Mugimendu hori egitean, kartoia alde batera mugitzen da kolpearen ondorioz eta hodia desorekatzen du. Hodiak oreka galtzen du, pilota askatuaz. Kasu honetan, indarra kartoian eragin dugu eta ez pilotan; beraz, pilotak bere inertzia mantentzeko joera duenez, ez da desplazatuko, baizik eta erori, euskarria ez duelako.\nMore in this category: « Nahasi nirekin\tMezu ezkutuak »


Berezi Pink 15.38 kilateko diamante 31.6 milioi $ saltzen\n23 2016 Maiatza\nPink diamante, Berezi Pink\nMunduko handiena Fancy Bizia pink madari formako diamante inoiz enkantean eskainitako Sotheby Genevan, Unique Pink bertan 31.6 milioi $ saldu at.\ngemstones guztiak eta koloretako diamante da begi hutsez beren kolorea neurtzeko batera ikusi behar dute, lehen ikusmen inpresioa garrantzitsua da eta. Kolore deskribapen hartuta ziurtagiria soilik istorioaren zati bakarra ematen dizu.\nPink diamante ñabardura barietate bat hartzen ahal, purpura tik gorrixka laranja, eta diamante hau bat energetiko arrosa zoragarri gorria kutsu apur bat agertzeko, hain zuzen ere berezia egiten dela, badirudi ditu. koloreko beste diamante non ñabardura da, besteak beste, nitrogenoa edo boron beste atomo oztoporik eragin, diamante arrosa bezala kolorea gertatzen delako distortsioa edo estresa kristal egituran denean eratu zen duela milioika urte.\nBerezi Pink 15.38 kilateko diamante Cora International, mundu osoan ezaguna tamainak handiak eta biziak fancy kolore diamante arraroak ekoizten duen enpresa batek moztu zen. ebaketa eta leuntzeko zakarra kristal honen zeregina bere potentzial maximoaren kolorea nola lortu erabakitzeko hilabete asko batekin hasi zena, eta ez daude mundu nor izan erronkari oso gutxi moztekoak bat.\nEz dago inolako diamante ebaketa, eta koloretako harri bat mozteko arrisku-elementu bat da, are zailagoa da kolorea ahalik eta indartsua egiteko harria erdian erradia lortzean arabera, nahi duzun bezala. Noiz diamante zuri ebaketa, kontrako taktika beharrezkoa da kolorerik begiratu daitezen. Oso zaila da, diamante arrosa bat ari gurpilean moztu bitartean kolorea balizko neurtzeko berotzeko gisa sortu dute une batez kolorea aldatu horiek egiteko, beraz cutter ez dio egia emaitzak ikusi diamante arte hoztu behera.\nGemological Institute of America kalifikazio ia munduko diamante garrantzitsuenetako guztiak eta urte bakoitzeko hiru baino gehiago ehuneko koloretako diamante gisa sailkatzen dira laborategian aurkeztu diamante guztiak. bost baino gutxiago koloreko diamante horiek ehuneko nagusiki arrosa dira. Harri hau, gainera Mota IIA bat nitrogeno eza oinarritzen diamante mota gehien kimikoki purua den bezala sailkatzen da. Soilik bi per diamante guztien ehuneko betekizuna pantaila aparteko gardentasuna hau.\nGain jabe berriak naturaren harribitxi arraroenetako bat erosi zuen edo zuen harria izenez aldatzeko, besterik gehitzeko bere berezitasuna gai izango da.\nBlue Diamond $ 58 Million saltzen\n20 Ira 2018\nAngkor enkantea Bangkok Bangkok Harribitxiak eta Bitxiak Azoka Handiena Diamond Blue Diamond DeBeers De Beers Gems zerutik gemstones Gemstones handizkako Giant Diamond gidatuko Jayesh Patel Bitxiak Jubilee Ruby gemstones naturala Inaugurazio Pink diamante prezioak Errege Opal Ruby iruzur Siem Reap Somadevi diamante sintetikoak bitxiak ederrena Top Bitxiak Tour Berezi Pink World Record\nCat begi damburite: https://t.co/WbfSAjMUNa arabera @YouTube Duela 25 minutu\nCat begi diaspora: https://t.co/z0AtoCY7fv arabera @YouTube Duela 25 minutu\nStar ruby: https://t.co/sNt2Zh9btf arabera @YouTube Duela 25 minutu\nCat's eye kornerupine: https://t.co/1IA9sVRxx9 arabera @YouTube Duela 25 minutu


Iruña-Veleia, 2020ko otsailak 13: kaligrafian aditu baten adierazpena\nKaligrafian aditu batek dio Eliseo Gilek egin zituela Iruña-Veleiako faltsifikazioak\nAzaldu duenez, ikerketa batek frogatu du hori. Gilen defentsak, alabaina, zalantzan jarri du ikerketa hori, Photoshop editorea erabili baitu konparazioa egiteko.\nEliseo Gil, epaiketako saio batera sartu aurretik. Argazkia: EFE.\nKaligrafian aditu batek esan du Eliseo Gil Iruña-Veleiako aztarnategiko zuzendari ohiak egin zituela bertan agertutako ustezko grafito faltsuak. Ostegun honetan azaldu duenez, ikerketa batek hori frogatu du, baina Gilen defentsak zalantzan jarri du ikerketa hori, Photoshop editorea erabili baitu konparazioa egiteko.\nArkeologia-aztarnategi horretan izandako ustezko faltsifikazioengatik Gasteizen egiten ari diren epaiketan, ostegun honetako saioan kaligrafia-txostenak izan dituzte hizpide berriro, faltsifikazio horiek nork egin zituen argitze aldera.\nFiskaltzaren eta Arabako Aldundiaren iritziz, Gilek egin zituen (Aldundia akusazio partikularra da, eta Gil da auziko inputatu nagusia). Fiskaltzak bost urte eta erdiko kartzela-zigorra eskatu ditu Gilentzat, eta Aldundiak zazpi eta erdi.\nAsteazkenean, kaligrafian hiru adituk egin zuten adierazpena: Ertzaintzako bik eta Aldundiarentzako txosten bat egin zuen beste batek. Hirurek nabarmendu zuten ezin izan zutela ondorioztatu Gilek ustezko grafito faltsuak egin izana. Ikerketak egiteko, ustezko grafito faltsuen argazkiak eta txostenak, alde batetik, eta Gilek egindako idazki eta irudi batzuk, bestetik, alderatu zituzten (arkeologo batzuek esan dutenez, Gilek egurraren gainean egin zituen idazki eta irudi horiek, erakustekoa zen erromatar komun baten kopian; ustezko grafito faltsuak aztarnategian aurkitutako zeramika batzuetan topatu zituzten). Gilek kopia horretako marrazkiak egin zituela onartu du, hori bakarrik.\nEsan zutenez, "kointzidentzia morfologikoak" antzeman zituzten; Aldundiko adituaren esanetan, "oso garrantzitsuak, deigarriak eta adierazgarriak" ziren horiek. Baina ezin izan zuten ondorioztatu zeramiketako eta kopiako idazkiak eta irudiak pertsona berak egin izatea, eta, horrez gain, onartu egin zuten ez dagoela inon modu zientifikorik horrelako ondorioak ateratzeko. Arrazoia da materialak desberdinak direla, eta, hortaz, ez dago alderatzerik parametro jakin batzuk: presioa, abiadura, tipo-keinuak eta motrizitate leuna.\n"Esku berak egin zituen"\nOstegun honetan, beste aditu batek egin du adierazpena (berak ere egin zuen Aldundiarentzako txostena); konparazioa egin ostean, argiagoa izan da: "Esku berak egin zituen guztiak", ziurtatu du.\nEsan duenez, ez dago identifikazio grafikoko metodo zientifikorik, eta idazteko erabilitako objektua edo materiala ez dira garrantzitsuak zehazteko nor den testu baten egilea. Gehitu duenez, nork bere modu "pertsonala eta berezkoa" du idazteko, eta modu hori, azkenean, beti geratzen da agerian, kopiatzen ari garen arren.\n"Agian kasu honetan bi pertsona daude, bata hirugarren mendekoa eta bestea hogeigarren mendekoa, eta idazteko modu berdina zuten. Hala balitz, topatu egin dugu, esku bera baita, zehazki esku bera. Zorte handia izan dugu", nabarmendu du.\nAdituaren esanetan, "oinarri zientifikoa" duten "esperimentuak" egin ditu txostenean islatu duen iritzia emateko; adibidez, Photoshop editoreaz baliatuta, alderatzekoak diren grafien eta marrazkien tamainak berdindu ditu, lerroek eta trazuek bat egiten ote duten aztertzeko. Gilen abokatuak, baina, zalantzan jarri du prozedura hori, bai eta adituaren txostenaren sendotasuna ere.\nEusko Jaurlaritzaren Ondareko teknikari baten adierazpena\nOstegun honetako saioan, Eusko Jaurlaritzaren Ondareko teknikari batek ere egin du adierazpena, lekuko gisa. Azaldu duenez, nagusi batek eskatuta, balioespen "abstraktua, generikoa" egin zuen, ustezko faltsifikazioengatik kalteak zituzten zeramika-piezen gainean; helburua zen etorkizunean tasazioa egitea.\nTeknikariak, arkeologoa bera, nabarmendu du lan orren asmoa ez zela izan balioespen "zehatza" egitea, baizik eta kalte ekonomikoaren gutxieneko zenbatekoa ezartzea. Hala, epaitegira helarazitako txostenak dioenez, "pieza bakoitzak 600 eurotik gorako kaltea izango luke". Fiskaltzaren esanetan, 476 piezatan daude kalteak.\nRuben Cerdan fisikaria ere dago auzipetuta. Fiskaltzak haren aurkako bi urte eta sei hilabeteko kartzela-zigorra eskatu du, eta Aldundiak beste hiru hilabete gehiago. Epaiketak astelehenean jarraituko du.


Blog honi buruz | Fisteus\nBlogaren helburu nagusi bezala hurrengoak aipatu ditzakegu:\n2.o kontzeptua oinarritzat hartuz, euskararen erabilera sustatu nahi dugu Fisioterapian. Fisteusetik euskararen erabilera Fisioterapian eskasegia dela uste baitugu. Hori dela eta, euskararen erabilera suspertzeko asmoarekin egiten dugu.\nGure lanbideari buruzko gogoeta eta eztabaida eraikitzaileak sortzea. Kolektibo gisa hazteko, eztabaida eta ikuspuntu desberdinen partekatzea ezinbestekotzat ikusten dugu. Fisiogogoetak atala duzu zure iritzia eman ahal izateko.\nFisioterapeuta orok nahi duen gaiari buruko iritzi edo gogoetak idatzi ditzake. Egin behar duzuen bakarra, kontaktuko formularioa betetzea edo posta elektroniko bidez gurekin harremanetan jartzea da.\nAzkenik, derrigorrez bete beharreko blogeko arauak daudela esan nahi dizugu. Hasi baino lehen irakurtzea gomendatzen dizugu.\nParte hartzearen ateak zabalik dituzu.


Surdoux - Wikipedia, entziklopedia askea.\nChamberet, La Croisille-sur-Briance eta Saint-Gilles-les-Forêts\n23 (%52.3) 21 (%47.7)\nSurdòu (okzitanieraz Surdòu, frantsesez eta ofizialki: Surdoux) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 44 biztanle zituen.\n2007an Surdoux udalerrian erroldatutako biztanleak 44 ziren. Familiak 20 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten guraso-bakarreko familiak ziren.\n2007an 49 etxebizitza zeuden, 21 familiaren etxebizitza nagusia ziren, 17 bigarren erresidentzia ziren eta 11 hutsik zeuden. 44 etxeak ziren eta 2 apartamentuak ziren. 21 etxebizitza nagusietatik 17 bere jabearen bizilekua ziren, 3 alokairuan okupaturik zeuden eta 1 doan lagata zegoen; 4 etxek bi gela zituzten, 7 etxek hiru zituzten, 5 etxek lau zituzten eta 5 etxek bost zituzten. 14 etxek euren parking plaza propioa zuten azpian. 9 etxetan ibilgailu bat zegoen eta 9 etxetan bat baino gehiago zituzten.\nSurdoux udalerriko biztanleria-piramidea 2009an .\n2007an lan egiteko adina zuten pertsonak 26 ziren, horien artean 13 aktiboak ziren eta 13 inaktiboak ziren. 13 pertsona aktiboetatik 12 lanean zeuden (7 gizon eta 5 emakume) eta 1 langabezian (1 gizon). 13 pertsona inaktiboetatik 6 erretiraturik zeuden eta 7 "bestelako inaktibo" gisa sailkaturik zeuden.\n2000. urtean Surdoux udalerrian 6 nekazaritza-ustiategi zeuden.\nSaint-Gilles-les-Forêts (2,8 km)\nMeilhards (5,2 km)\nLa Croisille-sur-Briance (5,9 km)\nChamberet (6,1 km)\nBNF: 15278916f (data)


Maldito gorri - Lazzaretto vecchio\nHasiera » bAst » Maldito gorri\nMaldito gorri izena du Agustin Galabide-ren biografia nobelatuak\nMaldito Gorri izenburu duen liburua Agustinen historia da. Munduko hainbat itsasotan zehar nabigatu du, telegrafista lana eginez, abentura asko bizi izan ditu, eta emakume gogoangarriak ezagutu ditu. Agustinek hiru urte zituela, aitak abandonatu zuen. Aitaren heriotzaren berri emanez karta bat jasotzen duenean, ikasiko du, aita eta bera, ez zirela hain desberdinak.\nAgustin Galabide Argazkia: Aimar Maiz\nItziar Sistiaga da liburu honen idazlea, Agustin Galabideren biografiarekin nobela bat egin duena, Agustinen idazlana berridatzi, egokitu eta nobelatu duena. Beti ere Agustinen oharrak kontuan hartuta.\nGoiz heldu nintzen bulegora, gai batzuk begiratzeko eta mutilekin gosaltzeko. Jubilatu ondoren, neure errutina zen lan-mundutik erabat ez aldentzea, eta hala jardunean eta zerbaitetarako nintzela sentitzea. Frantziako Atzerri Gaietarako Ministerioaren zigilua zekarren idazpuruak atentzioa eman zidan goizeko korreoan. Nola asmatu han zetorrenak neure existentzia aldatuko zuela?\nEsan didate gurekin harremanetan jarriko direla Palermora iritsi bezain laster. Tramiteak egiten ditugunean, bikoteek hiria bisitatuko dute turistak balira bezala eta nik kontaktua itxarongo dut. Urduri samar nago, baina onartu behar dut belaontzia berria bezala dabilela eta bidaia oso atsegina izaten ari dela. (Pello Lasa)\nSuertez, berritasunak erakarmen handiagoa zuen nigan eta bigarren egunean animatu egin nintzen bi ofizialei hiria bisitatzen laguntzera. Lehen aldiz lur amerikarra zapaltzen ari nintzen ene bizitzan! Amerika! Ofizialek, nik ikasle gisa baino dezente diru gehiago irabazten zuten –ez neukan kexatzerik, halere, kobratu berriak neuzkan bost mila pezeta lehen hilabeteagatik, oporretan kobratu nuenaren berdina, alojamendua eta bazkaria sartu gabe-, gonbidatu ninduten hirian afaltzera. Taxia ordaindu zuten eta ene bizitzako lehen hanburgesa jatera eraman ninduten. Neure herrian artean ez ziren ezagutzen. Oso goxoa zegoen. Ondoren paseatzera irten genuen eta neure begiekin ikusi ahal izan nituen, aldizkarietan ikusiak nituen etxeorratzak. Eta autoak! Beste mundu bat zirudien, Seat 600 eta Citroen 2CV horietatik urruti! Argiak nonahi, trafikoa, zaratak… Houston bor-bor zegoen hiria zen. Eta ni, Agustin Lasa, doi 18 urteko, bizitzaz gozatzen ari nintzen putzuaz bestaldean, Goierritik urrun, amona Trini eta osaba Jaxintorengandik urrun, are urrunago Marilou-rengandik eta ene aitaren oroitzapen ahaztezinarengandik, nonahi zegoela ere. Beharbada errazago izanen zen koskortzea, jakinik hura hila zela, ama bezala. Zergatik pentsatzen nuen aitarengan hain une alaitsuan? Houstongo kaleetako neoi argien pean, paseatu nintzen, haren paraderoaz neure buruari galdezka, eta nire ondotik aldeginarazi zioten arrazoiez. Seme bat abandonatzea, hain da ankerra eta zitala… Esplikazio logiko bat egon behar zuen, nire aita ez zen Joxemari aitona bezala, sekula ezagutu ez nuen hura bezala. Amona Trinik esaten zuenez, nire aita gizon ona zen, oldartsua baina arduratsua. Sekula ez nuen ulertu zergatik hain persona ona izanik, ez zen itzultzen nire bila… Ez ninduen maite, beharbada?\nMayumi negarrez aritu zen gau guztian. Haren gorputzaren kontra kiribildu nintzen eta hura lasaitzen saiatu nintzen, baina hitzak nituen eskas. Nik ezin nion deus eskaini, nire bidaiak ere aurrera egin behar baitzuen. Nire Londresko pasaera aldi batekoa zen, eta harekiko maitasun handia sentitu arren, nire bizitzak itsasoa eta abentura eskatzen zizkidan. Ez nengoen prestatuta leku batean geratzeko. Berak zioen Londresen gera gintezela, edo nirekin Euskadira itzuli eta herrian bizi, guztiarengandik urruti. Ez nintzen gai argi pentsatzeko.\nOh, maitasuna! bAst 2021\nBegoñak desatrakatze maniobra ikusi zuen eta musuak bidali zizkidan moilatik. Pixkanaka, puntu nimiño bat bihurtu zen portuan, itsasoaren neurrigabean sartzen gindoazen eran. Hiru egun latz pasa nituen, gogoeta asko egin nituen. Zenbait urtez kartak igorri genizkion elkarri eta lagun handi bat egin nuen; haren laguntza izan nezakeen, ene bizitza pertsonalean noiz edo noiz agertzen ziren demonioak uxatzeko.\nOrmaiztegira itzuli nintzen burua mila bira minutuko neukala. Javier-en laguntza izatea, horrelako proiektu handinahitsu batean, pizgarri izan zitzaidan. Eman beharreko urratsak ikusten nituen. Ontzia matrikulatu behar nuen komenientziako banderarekin, inspekzioak pasa, aseguruak, egin beharreko aldaketak egiteko ontziola kontratatu eta tripulazio osoa kontratatu. Ene soinak sortzen zuen adrenalinak bizirik sentiarazten ninduen berriro. Ilusionaturik. Hura zen benetako Gorri! Garaitezin sentitzen nintzen.\nGorri itsasoan bAst 2021


Agirre Centerrek Gutxieneko Diru-Sarreren Bermatzearen inguruko ikerkuntzan parte-hartzen du Bartzelonan - Agirre Centerreko ikerkuntzen arduraduna eta berrikuntza sozialan aditua den Gorka Espiauk The Young Foundationekin batera lan egiten du Europako Batzordeak lagundutako programan. - Proiektu pilotoak 5 milioi euro emango ditu 3 urteetan zehar eta Bartzelonako Besós auzoan burutuko da. Azken urteotan Agirre Lehendakaria Centerren lan-lerro nagusietako bat bihurtu da desberdintasunaren aurkako borroka. Euskal Herriko balore kooperatibistak eta berdintasuna ardatz duten hainbat ikerkuntza burutzeaz gain, desberdintasunaren aurkako puntako nazioarteko proiektu batean lan egiten dugu.\nEra berean, proiektua antzeko proiektuak gauzatzen ari diren zenbait erakundeen aholkua jasoko du: Finlandiako gobernua, Kanadako Ontario probintziako gobernua eta Holandako Utretch munizipalitatearena.\n1989n Euskal Herrian ezarritako DBE errentaren inguruko eztabaida erdian, horrelako proiektuen garapena epe laburrean funtsezkoa izan daitekelakoan gaude, berdintasunezko gizartea lortzearren.


Debagoienetik: errauskailurik ez\nLasarte-Orian errauskailuaren aurka azaroaren 21ean egin zen manifestazioaren irudi bat.\nLASARTE-ORIAKO Udala erraustegia Zubietan kokatzearen aurka agertu da. Bitxiena PSE-EEren jarrera izan da, erraustearen alde dago, baina ez bere herrian. Hori ezin balitz, orduan EAJ eta PPrekin batera onartzen du erraustegia Zubietan egitekotan herriak kalteordainak beharko lituzkeela eta erabiltzen duen energia doan eman beharko litzaiokeela. Guztia azaroaren 10eko osoko bilkuran.\nEztabaida han-hemengoa da. Paris ondoko Ivryn-sur-Seinen beste errauskailu bat egin nahi da, baina Parisen, 166.000 biztanle biltzen dituzten 2. eta 12. barrutietan organikoa atez ate biltzen hasi dira. Urruti daude, hala ere, oraindik atez ate biltzen duen Milanetik (1,3 milioi biztanle). Eta Gipuzkoatik kanpo ere, Bizkaiko agintariek Zabalgarbiko errauskailuaren loriak kantatu berri dituzte haren 10. urteurrenean, baina Nafarroan Uxue Barkos sostengatzen duen gobernu akordioak errausketa baztertzen du.\nHONDAKINEN uhin berri honetan, beraz, nola baliatu abagunea Gipuzkoan mehatxu dena aukera bihur dadin? Pista oso garrantzitsua Debagoienetik dator, gaur egun Gipuzkoan hondakinak gehien sailkatzen dituen eskualdetik: urtarriletik irailerako datuetan, hondakinen %77 sailkatuta biltzea lortu dute. Bi klabe garrantzitsu dira emaitza horietan: bat, joan den legealdian hainbat herrik jorratutako atez ateko bilketa; eta bi, udan Arrasaten –Elgetan iaztik– organikoa eta errefusa txip bidezko edukiontziekin biltzea. Bi herrietan %80ra gerturatu dira, eskualdea birziklatze gaietan Europako puntan jarriz. Greenpeacek ere publikoki zoriondu berri du eskualdea.\nFuntsean, horrek erakusten du garrantzitsuena ez dela nola bildu, zenbat baino, eta hainbat sistema izan daitekeela egoki %70etik gora birziklatzeko. Kontua ez da atez ate edo edukiontziz, sailkatuta biltzea baizik. Ez da ahaztu behar, Europako Legebiltzarrak jadanik 2012an onartu zuela 2020rako ezingo dela erre birziklagarria den hondakinik. Horrek eztabaida bigarren eremu batera eramaten du: nola lortu errefusa gutxitzea? Gaia konplexuagoa da, baina argi ikusten da asko sailkatzen duten herrietan, errefus kopuruak ere behera egiten duela nabarmen, Lezo, Astigarraga, Legazpi, Oñati, Hernani, Usurbil eta beste hainbatetan argi ikus daitekeen moduan.\nDEBAGOIENA %80ko birziklapen mailara iritsi bada, beraz, ez ote da posible hori Gipuzkoa osoan lortzea, han erabili diren bilketa sistemak uztartuz? Eta erantzuna da denbora gutxian lortzeko moduko helburua litzatekeela, batetik, EAJ eta EH Bilduren arteko gutxieneko akordioa lortuko balitz, eta bestetik, instituzio eta gizarte mugimenduen indarrak behar legez uztartuko balira. Legealdiaren amaierarako lortzeko moduko helburua litzateke lurralde osoa %70eko sailkapenetik gora jartzea. Errefusaren bilakaera aztertu beharko litzateke orduan, baina orain arteko esperientziak erakusten du errefus kopuruak urteko eta biztanleko behera egingo lukeela nabarmen. Hau da, erraustegiak are eta zentzu gutxiago lukeela.\nInteligentziaz jokatzeko unea da, hondakinen gaian izandako gatazka sozialari etekina atera eta Gipuzkoa Europa osoan eredugarri jartzeko. Eskura dagoen helburua da.\nKanal hauetan artxibatua: Hondakinen kudeaketa | Gipuzkoako erraustegia | Gipuzkoako Foru Aldundia


Ibertrola: Gasteiz-ek Garoña ixtea eskatzen du - Gasteiz exige el cierre de Garoña\nGasteizko bizilagunek Garoñako zentral nuklearraren itxiera eta 'berehalako' eraisketa eskatu dute manifestazio batean.\nProtestan, oposizioko alderdi guztien ordezkariak izan dira (EAJ, PSE eta EH Bildu), baina ez Javier Maroto alkatea (PP). Udalak manifestazioa deitu zuenean, protagonismo osoa herritarrei uzteko asmoa agertu zuen Marotok, baina alkateari ez zaizkio batere gustatu manifestazioaren bukaerako manifestuan Espainiako Gobernuari egindako kritikak.\nManifestazioa 'Garoña behin betiko itxi eta berehala eraitsi- Por el cierre definitivo y desmantelamieto inmediato de Garoña' lelopean egin dute. Pankarta Ingurugiro Kontseiluko, Gizarte Kontseiluko eta ACOVIko ordezkariek eraman dute.\nMartxa 18:30ean hasi da, Bilbao Plazan, eta Foruen Plazan amaitu. Bukaeran manifestu bat irakurri dute Elisa Rueda idazle, aktore eta euskara irakasleak eta Miguel Angel Ruiz Gizarte Batzordeko presidenteak.\n"Ez da errentagarria"\nManifestua Gasteizko Udaleko taldeek adostu dute, PPk izan ezik, eta Espainiako Gobernuari zentrala "berehala" eraisteko exijitu diote, "berriro martxan jartzeko aukera guztiekin amaitzeko".\n"Garoñaren jarduera arriskutsua da, horretan ez dago zalantzarik, eta, amortizatuta egon arren, erakunde publikoen diru-laguntzarik gabe ez da errentagarria. Ondorioz, herritar guztien baliabideak behar ditu", salatu dute.


Heptamerona argitara - blogoetak\nIrailaren lehen egunean, Pirinio mendietako bainuetxeek beren sasoia abiatzen zutelarik, hainbat pertsona kausitu ziren Cauterets-ekoetan, bai Frantziakoak zein Espainiakoak, batzuk ura edateko, bertze batzuk bainuak hartzeko eta bertze batzuk lokatzetan murgiltzeko, hain gauza miragarriak guztiak ere, non medikuek baztertu eriak ere osoki sendaturik itzuli ohi baitira handik. Baina nire asmoa ez da bainuetxe horien egoera edo bertuteak adieraztea, eskribitu nahi dudanerako egokitzen dena kontatzea baizik.\nBainuetxe haietan hiru aste baino gehiago geratu ziren gaixo guztiak, egin zuten hobekuntza zela-eta itzul zitezkeela jakin zuten arte. Baina abiatzekoak zirelarik euriteak etorri ziren, hain harrigarri eta handiak, non bazirudien Jainkoak ahantzia zuela Mundua urez inoiz ez suntsitzeko Noeri egin agindua; zeren Cauterets horretako barraka eta aterpetxe guztiak hainbertzeraino bete zituzten urek, ezen ezinezkoa izan baitzen han geratzea…\nIrailaren lehen egunean ez, baina bai bigarrenean: azkenik, gaur argitaratu da, Booktegiren bitartez, Heptameronaren lehen liburukia –euskaratzeari ekin genionetik urte eta erdira ia–. Goiko zati hori aitzinsolasaren hasiera duzue.\nBertsio digitala (oraingoz ez dago besterik) doan jaits daiteke PDF, ePub eta MOBI formatuetan, hemendik.\nEskerrik asko proiektua aurrera ateratzen lagundu duzuen guztioi. Irakurketa on!\nBooktegi, Heptameron, itzulpena, Nafarroako Margarita erregina\nMila esker egiten ari zareten itzulpen lan itzelagatik!\nEskerrik asko zuri, Mariaje.


Goierriko 7 Orduen behin-behineko egitaraua aurkeztu dute. Noticias de Gipuzkoa\nGoierriko 7 Orduen behin-behineko egitaraua aurkeztu dute\nApirilaren 16an egingo dute, 17.00etatik 0.00etara, Ordiziako Beti-Alai pilotalekuan\n2016(e)ko otsailaren 17a, asteazkena - 06:14etan eguneratua\nordizia- Emaneurre taldeak Goierriko 7 Orduak kirol ikuskizunaren bigarren edizioaren behin-behineko egitaraua aurkeztu du. Apirilaren 16an egingo dute, 17.00etatik 0.00etara, Ordiziako Beti-Alai pilotalekuan. 120 kirolari inguruk parte hartuko dute.\nHasteko, Goierriko herriek mendi lasterketa batean parte hartuko dute. Talde bakoitza lau kidez osatua egongo da eta taldearen denbora lauen denboren batuketa izango da. Oraingoz, bederatzi herrik eman dute izena: Altzaga, Arama, Beasain, Idiazabal, Lazkao, Ordizia, Ormaiztegi, Segura eta Zegama.\nArraunlariak ere egongo dira. Ergometroan egingo dute estropada saioa. Mutiletan, iazko Kontxako ohorezko tandan parte hartu zutenek parte hartuko dute: Orio, Urdaibai, Kaiku eta Hondarribiak. Nesketan, Orio, San Juan, Hibaika eta Zarautz-Getaria taldeek parte hartuko dute.\nGainera, Irati Astondoa aizkolaria marka bat jartzen saiatuko da, lau kick boxing-sanda borroka egongo dira, eskalada lasterketa egingo dute (hamabi metroko horma nork azkarrago igo), kross fit lehia egongo da, bizikleta simuladore batean belodromoetan egiten dituzten probak egingo dituzte eta korrikako eliminazio proba eta free style(motorrarekin jauziak eta akrobaziak) ikuskizuna egongo dira. Korrikako eliminazio probari dagokionez, hamar korrikalari federatuk 150 metroko zirkuituan korrika egingo dute. Helmugatik azkena pasatzen dena eliminatua izango da.\nKirolaz gain, dantzarien eta bertsolarien saioak egongo dira. Eta ikuskizunaren ondoren, erromeria egingo dute. Ekitaldi guztiak erabat lotu bezain laister, Emaneurre taldekoek behin-betiko egitarauaren berri emango dute. - A.Z.


28,864 emaitza. Arautegia\nAGINDUA, 2020ko irailaren 8koa, Berdintasun, Justizia eta Gizarte Politiketako sailburuarena, zeinaren bidez behin-behineko langile bat izendatzen baita Berdintasun, Justizia eta Gizarte Politiketako Sailean.\nAldizkaria: EHAA Zk 180 2020/09/11\nAGINDUA, 2020ko abuztuaren 25ekoa, Hezkuntza sailburuarena, Loiuko (Bizkaia) «Ayalde» Haur, Lehen eta Bigarren Hezkuntzako ikastetxe pribatuaren baimena aldatzeko dena.\nEBAZPENA, 2020ko uztailaren 29koa, Lanbide Heziketako sailburuordearena, Lanbide Heziketako heziketa-zikloak ematen dituzten ikastetxe pribatu itunpekoek prestakuntza-jarduerak egin ditzaten 2020-2021 ikasturtean dirulaguntzak ematen dizkiena.\n130/2020 DEKRETUA, irailaren 8koa, Zerbitzuen zuzendaria izendatzeko dena.\n129/2020 DEKRETUA, irailaren 8koa, Kabinete eta Komunikazioko zuzendaria izendatzeko dena.\n128/2020 DEKRETUA, irailaren 8koa, Merkataritzako zuzendaria kargutik kentzeko dena.\n124/2020 DEKRETUA, irailaren 8koa, Administrazio eta Finantzazio Sanitarioko sailburuordea kargutik kentzeko dena.\n123/2020 DEKRETUA, irailaren 8koa, Kudeaketa Ekonomikoaren zuzendaria kargutik kentzeko dena.\n120/2020 DEKRETUA, irailaren 8koa, Zerbitzuen zuzendaria izendatzeko dena.\n118/2020 DEKRETUA, irailaren 8koa, Kabinete eta Komunikazioko zuzendaria kargutik kentzeko dena.\n117/2020 DEKRETUA, irailaren 8koa, Enplegu eta Gizarteratzeko zuzendaria izendatzeko dena.\n115/2020 DEKRETUA, irailaren 8koa, Kabineteko zuzendaria izendatzeko dena.\n113/2020 DEKRETUA, irailaren 8koa, Enplegu eta Gizarteratzeko zuzendaria kargutik kentzeko dena.\n112/2020 DEKRETUA, irailaren 8koa, Lan eta Gizarte Segurantzako zuzendaria kargutik kentzeko dena.\n110/2020 DEKRETUA, irailaren 8koa, Kabineteko zuzendaria kargutik kentzeko dena.\n109/2020 DEKRETUA, irailaren 8koa, Zerbitzuen zuzendaria kargutik kentzeko dena.\n107/2020 DEKRETUA, irailaren 8koa, Sailburuaren Kabineteko zuzendaria izendatzeko dena.